Jwɛŋmɔ Fɔlɔ Mɔ Kome Mɛi lɛ Anɔ\nBuu-Mɔɔ | January 2011\nKANEMƆ YƐ Blɔfo Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Croatia Denmark Dutch Ga Germany Hiligaynon Hungary Igbo Italia Korea Lithuania Myanmar Norway Poland Portuguese (Brazil) Romania Setswana Silozi Sinhala Slovak Slovenia Spania Swahili Tsonga Turkey Ukrain\nETƆƆ fɔlɔ mɔ kome mɛi waa fe bɔ ni etɔɔ mɛi babaoo. Naagbai ni amɛkɛkpeɔ lɛ fa waa. Esa akɛ amɛtsu weku mli sɔ̃i babaoo lɛ fɛɛ ahe nii. Yɛ nitsumɔ ni amɛyaa lɛ fɛɛ sɛɛ lɛ, esa akɛ amɛyaye jara, amɛhoo nii, amɛfɔ nibii ahe, amɛsaa shĩa, ni amɛkwɛ gbekɛbii lɛ. Agbɛnɛ hu, esa akɛ amɛkwɛ ni gbekɛbii lɛ aná gbɔmɔtsoŋ hewalɛ, amɛjie amɛhiɛtserɛ, ni amɛha gbekɛbii lɛ aná miishɛɛ, ni kɛ́ ebaahi hu lɛ, amɛná be kɛha amɛ diɛŋtsɛ amɛhe.\nEyɛ mli akɛ fɔlɔ mɔ kome mɛi lɛ ayi miifa waa yɛ maji pii anɔ ŋmɛnɛ moŋ, shi ewaaa akɛ aaaku hiɛ ashwie amɛnɔ. Nyɛ ko kɛɛ akɛ: “Mijwɛŋŋ fɔlɔ mɔ kome mɛi lɛ anɔ kɛbashi mi hu mibatsɔ eko.” Mɛni obaanyɛ ofee kɛtsɔɔ akɛ ojwɛŋɔ fɔlɔ mɔ kome mɛi lɛ anɔ? Ani esa akɛ osusu amɛhe? Ha wɔsusu yiŋtoi etɛ komɛi ahewɔ ni esa akɛ osusu amɛhiamɔ nii ahe lɛ ahe.\nNɔ Hewɔ ni Esa akɛ Ojwɛŋ Amɛnɔ\nYelikɛbuamɔ he miihia fɔlɔ mɔ kome mɛi lɛ ateŋ mɛi babaoo. Yoo okulafo ko ni eye afii 41 ni yɔɔ bii enyɔ lɛ kɛɛ akɛ, “Bei komɛi lɛ, mileee nɔ ni mafee, ni sɔ̃i babaoo ni jwere minɔ lɛ haa miyiŋ futuɔ mi.” Okulafoi, mɛi ni amɛhefatalɔi eshi amɛ, loo mɛi ni shihilɛi krokomɛi ni esaaa eha amɛtsɔmɔ fɔlɔ mɔ kome mɛi lɛ ateŋ mɛi babaoo nuɔ he taakɛ nyɛ ko ni ji fɔlɔ mɔ kome mɔ lɛ nu he lɛ. Ekɛɛ akɛ, “Wɔmiibi ni abaye abua wɔ waa!”\nEbaaha oná miishɛɛ. Ani okpee mɔ ko ni tere jatsu ko ni tsii fe lɛ lɛ pɛŋ? Kɛ́ ofee nakai dã lɛ, ekã shi faŋŋ akɛ, omii shɛ ohe waa akɛ oye obua mɔ ko yɛ gbɛ ni tamɔ nɛkɛ nɔ. Nakai nɔŋŋ hu bei komɛi lɛ, jatsu ni fɔlɔ mɔ kome mɛi lɛ tere lɛ tsiɔ fe bɔ ni amɛ pɛ amɛaanyɛ amɛtere. Kɛ́ okpee amɛ kɛtere amɛjatsu lɛ, obaana akɛ nɔ ni aŋma yɛ Lala 41:1 lɛ ji anɔkwale akɛ: “Ajɔɔ [loo miishɛɛ ji] mɔ ni jwɛŋɔ ohiafo nɔ!”\nEsaa Nyɔŋmɔ hiɛ. Yakobo 1:27 lɛ kɛɔ akɛ: “Nyɔŋmɔ jamɔ ni he tse ni ehe bɛ muji ko yɛ Nyɔŋmɔ kɛ tsɛ lɛ hiɛ ji enɛ, akɛ mɔ asara awusãi kɛ okulafoi yɛ amɛmanehulu lɛ mli.” Nɔ ni fata enɛ he ji fɔlɔ mɔ kome mɛi ni aaakwɛ amɛ. * Hebribii 13:16 lɛ kɛɔ akɛ: “Ejurɔfeemɔ kɛ nikee lɛ, nyɛhiɛ akakpaa nɔ; ejaakɛ nakai afɔlei saa Nyɔŋmɔ hiɛ jogbaŋŋ.”\nBeni yiŋtoi etɛ ni wɔsusu he ni tsɔɔ nɔ hewɔ ni esa akɛ ojwɛŋ fɔlɔ mɔ kome mɛi anɔ nɛɛ yɔɔ ojwɛŋmɔŋ lɛ, ha wɔkwɛ nɔ ni obaanyɛ ofee kɛye obua amɛ, kɛ bɔ ni ooofee oná nɔmimaa akɛ yelikɛbuamɔ ni okɛhaa amɛ lɛ sa.\nOkɛ Ohiɛ Afɔ̃ Shi ni Ona Nɔ ni He Hiaa Amɛ\nBei pii lɛ, nɔ ni mɛi fɔɔ feemɔ nɔŋŋ ji ni amɛbi fɔlɔ mɔ kome mɔ lɛ akɛ, “Mɛni manyɛ mafee kɛye mabua bo?” Shi yɛ anɔkwale mli lɛ, sanebimɔ nɛɛ haaa mɔ ko anyɛ agba bo ehiamɔ nii diɛŋtsɛ. Taakɛ wɔna kɛtsɔ hiɛ lɛ, Lala 41:1 lɛ tsɔɔ akɛ, esa akɛ ‘ajwɛŋ mɔ nɔ.’ Wolo ko tsɔɔ Hebri wiemɔ nɛɛ ni akɛtsu nii lɛ mli akɛ, ebaanyɛ etsɔɔ “bɔ ni asusuɔ saji srɔtoi ahe ni no haa afeɔ nɔ ko ni nilee yɔɔ mli.”\nNo hewɔ lɛ, kɛ́ ootao ona gbɛ ni hi fe fɛɛ ni obaanyɛ otsɔ nɔ oye obua fɔlɔ mɔ kome mɔ lɛ, esa akɛ osusu naagbai ni ekɛkpeɔ lɛ ahe jogbaŋŋ. Okɛ ohiɛ afɔ̃ shi jogbaŋŋ, kaakwɛ nibii hiɛaŋhiɛaŋ kɛkɛ. Bi ohe akɛ, ‘Kɛ́ mi ni lɛ, mɛni masumɔ ni mɔ ko afee kɛye ebua mi?’ Yɛ anɔkwale mli lɛ, fɔlɔ mɔ kome mɛi lɛ ateŋ mɛi pii baakɛɛ bo akɛ, bɔ fɛɛ bɔ ni obaafee lɛ, onyɛŋ onu shihilɛ ni fɔlɔ mɔ kome mɛi lɛ kɛkpeɔ lɛ ashishi jogbaŋŋ, ja bo diɛŋtsɛ lɛ eko ji bo. Fɛɛ sɛɛ lɛ, kɛ́ obɔ mɔdɛŋ akɛ okɛ ohe baawo shihilɛ ni fɔlɔ mɔ kome mɛi lɛ yɔɔ mli lɛ amli lɛ, obaanyɛ ‘ojwɛŋ amɛnɔ.’\nKasemɔ Nyɔŋmɔ Nɔkwɛmɔnɔ ni Nɔ Bɛ Lɛ\nMɔ ko bɛ ni jɛɔ suɔmɔ mli ekwɛɔ fɔlɔ mɔ kome mɛi lɛ anɔ jogbaŋŋ fe Yehowa Nyɔŋmɔ. Ŋmalɛi babaoo yɛ ni tsɔɔ akɛ Yehowa Nyɔŋmɔ jwɛŋɔ okulafoi, awusãi, kɛ agbɛnɛ hu kɛ́ wɔɔkɛɛ lɛ fɔlɔ mɔ kome mɛi lɛ anɔ. Kɛ́ wɔsusu bɔ ni Nyɔŋmɔ kwɛɔ mɛi ni tamɔ nɛkɛ lɛ he lɛ, wɔbaanyɛ wɔle bɔ ni wɔɔfee wɔye wɔbua amɛ yɛ gbɛ ni sa nɔ. Ha wɔsusu nibii ejwɛ komɛi ni wɔbaanyɛ wɔfee lɛ ahe wɔkwɛ.\nBo lɛ toi jogbaŋŋ\nYɛ Mla ni Yehowa kɛha blema Israel lɛ mli lɛ, ejaje akɛ kɛ́ mɛi ni efi amɛ lɛ bo amɛtsɛ lɛ lɛ, ‘ja ebo amɛyaafo lɛ toi.’ (2 Mose 22:22, 23) Te wɔɔfee tɛŋŋ wɔkase nɔkwɛmɔnɔ kpakpa nɛɛ? Bei komɛi lɛ, fɔlɔ mɔ kome mɛi lɛ ahe feɔ shoo waa ni amɛnáaa amɛtipɛŋfonyo ko ni amɛ kɛ lɛ baagba sane. Nyɛ ko ni ji fɔlɔ mɔ kome mɔ lɛ kɛɛ akɛ: “Bei komɛi lɛ, kɛ́ gbekɛbii lɛ yawɔ lɛ, yaafo sɔŋŋ mifoɔ.” Bei komɛi lɛ, minyɛɛɛ shoofeemɔ lɛ naa madamɔ.” Kɛ́ eeehi lɛ, ani obaanyɛ oyasara fɔlɔ mɔ kome mɔ ko ni oyabo ‘eyaafo lɛ toi’ kɛji eetao mɔ ko ni efo eshwie enɔ? Kɛji oyabo lɛ toi yɛ be ni sa mli kɛ he ni sa lɛ, ebaanyɛ eye ebua mɔ lɛ ni enyɛ ekpee naagbai ni ekɛkpeɔ akɛ fɔlɔ mɔ kome mɔ lɛ naa.\nOkɛ wiemɔi ni tswaa mɔ emaa shi awo lɛ hewalɛ\nYehowa ha ajɛ mumɔŋ aŋmala lalai ni yɔɔ krɔŋŋ koni Israelbii lɛ alá kɛji amɛmiija lɛ. Susumɔ bɔ ni okulafoi kɛ awusãi ni ji Israelbii lɛ baanu he amɛha beni amɛláa lalai ni ajɛ mumɔŋ aŋmala ni kaiɔ amɛ akɛ Yehowa ji ‘amɛtsɛ’ kɛ amɛsaneyelɔ’ lɛ, ni akɛ ebaafi amɛsɛɛ lɛ. (Lala 68:6; 146:9) Wɔ hu wɔbaanyɛ wɔkɛ wiemɔi ni tswaa mɔ emaa shi awo fɔlɔ mɔ kome mɛi lɛ hewalɛ, ni amɛhiɛ kpaŋ nɔ afii pii. Eyɛ mli akɛ afii 20 eho moŋ, shi Ruth, ni ji fɔlɔ mɔ kome mɔ lɛ kaiɔ sane ko ni tsɛ ko ni yɔɔ niiashikpamɔ lɛ kɛɛ lɛ lɛ, akɛ: “Oobɔ mɔdɛŋ waa kɛ obihii enyɔ lɛ akwɛmɔ. Yaa nɔ ofee nakai nɔŋŋ.” Ruth kɛɛ akɛ: “Nakai wiemɔi lɛ ni ekɛ mi wie lɛ ná minɔ hewalɛ waa.” Yɛ anɔkwale mli lɛ, “wiemɔ kpakpa haa [mɔ mii] shɛɔ ehe.” (Abɛi 12:25) Ani obaanyɛ osusu wiemɔi pɔtɛɛ komɛi ni obaanyɛ ojɛ otsuiŋ owie kɛwo fɔlɔ mɔ kome mɛi lɛ hewalɛ?\nOkɛ heloonaa nibii aye abua kɛ́ ehe bahia\nYɛ Mla ni Yehowa kɛha blema Israelbii lɛ mli lɛ, efã ni aye abua okulafoi kɛ awusãi ni amɛná niyenii yɛ gbɛ ni woo yɔɔ mli nɔ. Kɛtsɔ gbɛjianɔtoo nɛɛ nɔ lɛ, mɛi ni efi amɛ nɛɛ ná niyenii “amɛye amɛtɔrɔ.” (5 Mose 24:19-21; 26:12, 13) Wɔ hu wɔbaanyɛ wɔkɛ hiɛshikamɔ atsu nii kɛye wɔbua fɔlɔ mɔ kome mɛi ni amɛná nɔ ni he hiaa amɛ lɛ yɛ gbɛ ni bulɛ yɔɔ mli nɔ. Ani obaanyɛ oyaha amɛ niyenii loo oyaye jara obaha amɛ? Ani oyɛ atade ko ni fɔlɔ mɔ kome mɔ loo ebii lɛ baanyɛ awo? Aloo ani obaanyɛ oye obua fɔlɔ mɔ kome mɔ lɛ kɛ shika koni ekɛyahe nibii komɛi ni he hiaa eweku lɛ?\nOkɛ amɛ abɔ\nYehowa fã ni okulafoi kɛ awusãi lɛ hu aya daa afi gbi jurɔ ni maŋ lɛ yeɔ lɛ shishi, koni amɛkɛ Israelbii krokomɛi lɛ abɔ. Yɛ anɔkwale mli lɛ, ekɛɛ amɛ akɛ: ‘Nyɛmii ashɛa nyɛhe.’ (5 Mose 16:10-15) Nakai nɔŋŋ hu ŋmɛnɛ lɛ, awoɔ Kristofoi hewalɛ akɛ amɛŋmɛ okplɔ ‘kɛfee mɛi gbɔi.’ (1 Petro 4:9) Mɛni hewɔ ofɔ̃ɔɔ fɔlɔ mɔ kome mɔ weku ko nine kɛbaaa oshĩa kɛha niyeli? Ehe ehiaaa ni ofee lɛ gbidii. Beni Yesu yasara enanemɛi komɛi lɛ, ekɛɛ amɛ akɛ: ‘Nibii fioo loo nɔ kome kɛkɛ he hiaa.’—Luka 10:42.\nAmɛhiɛ Baasɔ Oyelikɛbuamɔ Lɛ\nKathleen ni ji fɔlɔ mɔ kome mɔ ni kwɛ bii etɛ lɛ kɛɛ akɛ ehiɛ kpaŋ ŋaawoo kpakpa nɛɛ nɔ akɛ: “Kaakpa nɔ ko gbɛ; ohiɛ asɔ nɔ fɛɛ nɔ.” Taakɛ eji yɛ Kathleen gbɛfaŋ lɛ, fɔlɔ mɔ kome mɛi lɛ ateŋ mɛi babaoo le akɛ eji amɛsɔ̃ akɛ amɛkwɛ amɛbii lɛ. No hewɔ lɛ, amɛkpaaa gbɛ akɛ mɛi krokomɛi atsu amɛsɔ̃i lɛ ahe nii aha amɛ. Fɛɛ mli lɛ, ŋwanejee ko bɛ he akɛ, amɛhiɛ sɔɔ yelikɛbuamɔi fɛɛ ni akɛhaa amɛ lɛ. Kɛ́ ojwɛŋ fɔlɔ mɔ kome mɛi lɛ anɔ lɛ, no baaha onyɛ oye obua amɛ, ni enɛ baaha bo diɛŋtsɛ hu oná miishɛɛ kɛ nɔmimaa akɛ Yehowa Nyɔŋmɔ ‘aaato bo najiaŋ yɛ ejurɔ ni ofee lɛ he.’—Abɛi 19:17, Ga Biblia hee.—w10-E 12/1.\n^ kk. 7 Eyɛ mli akɛ wiemɔ ni ji “fɔlɔ mɔ kome mɔ” lɛ ejeee kpo yɛ Biblia lɛ mli moŋ, shi afɔɔ wiemɔi ni ji “okulafo” kɛ “awusa” kɛnitsumɔ yɛ mli. Enɛ tsɔɔ akɛ yɛ Biblia beaŋ po lɛ, ayɛ fɔlɔ mɔ kome mɛi babaoo.—Yesaia 1:17.\n[Mfoniri ni yɔɔ baafa 23]\nMɛɛ be nɛ ni ofɔ̃ fɔlɔ mɔ kome mɔ weku ko nine kɛba oshĩa kɛha niyeli? Mɛni hewɔ ofeee nakai bianɛ?\nSANEYITSO LƐ MLITSƆƆMƆ 1 Mɛni Hewɔ Ehe Hiaa?\nSANEYITSO LƐ MLITSƆƆMƆ 2 Namɔ Esa akɛ Wɔsɔle Wɔha?\nSANEYITSO LƐ MLITSƆƆMƆ 3 Mɛɛ Gbɛ nɔ Esa akɛ Wɔtsɔ Wɔsɔle?\nSANEYITSO LƐ MLITSƆƆMƆ 4 Mɛɛ Nibii Esa akɛ Wɔsɔle yɛ He?\nSANEYITSO LƐ MLITSƆƆMƆ 5 Nɛgbɛ kɛ Mɛɛ Be Esa akɛ Wɔsɔle?\nSANEYITSO LƐ MLITSƆƆMƆ 6 Ani Ebaanyɛ Eye Ebua Wɔ?\nSANEYITSO LƐ MLITSƆƆMƆ 7 Ani Nyɔŋmɔ Baabo Toi?\nAni Mɛi Ni Hi Shi Yɛ Blema Lɛ Hi Shi Be Kakadaŋŋ Lɛɛlɛŋ?\nNɛgbɛ Paradeiso ni Biblia lɛ Wieɔ he lɛ Yɔɔ?\nNɔ ni Ŋwɛi Bɔfoi Feɔ Amɛhaa Wɔ\nShɛjemɔ Mɛi ni Agbo yɛ Amɛnɔ lɛ Amii, Taakɛ Yesu Fee Lɛ\nNIBII NI HAA MIISHƐƐ HIƆ WEKU MLI Okɛ Obii lɛ Awie Bɔlɛnamɔ He\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ January 2011\nBUU-MƆƆ January 2011


Fɔlɔi, Nyɛyea Nyɛbuaa Nyɛbii lɛ Koni Amɛhemɔkɛyeli lɛ mli Awa | Nikasemɔ\nBuu-Mɔɔ—Nikasemɔ Nɔ | September 2016\nKANEMƆ YƐ Acholi Afrikaans Albania Amerika Mumuii Awiemɔ Amharic Angola Mumuii Awiemɔ Arabic Argentina Mumuii Awiemɔ Armenia Armenia (West) Australia Mumuii Awiemɔ Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Blɔfo Boulou Brazil Mumuii Awiemɔ Britian Mumuii Awiemɔ Bulgaria Catalan Cebuano Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Colombia Mumuii Awiemɔ Croatia Cuban Sign Language Czech Dangme Denmark Dutch Ecuador Mumuii Awiemɔ Efik Estonia Ewe Fiji Finland Finland Mumuii Awiemɔ Fon French French Mumuii Awiemɔ Ga Georgia Germany Germany Mumuii Awiemɔ Guarani Gujarat Gun Hausa Hebri Hela Hiligaynon Hindi Hungary Ibanag Iceland Igbo Iloko India Mumuii Awiemɔ Indonesia Indonesia Mumuii Awiemɔ Isoko Italia Italia Mumuii Awiemɔ Japan Japan Mumuii Awiemɔ Kabiye Kamba Kannada Kikaonde Kikuyu Kinyarwanda Kirghiz Kiribati Kirundi Korea Korea Mumuii Awiemɔ Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvia Lhukonzo Lithuania Luganda Lunda Luo Luvale Macedonia Malagasy Malay Malayalam Mambwe-Lungu Marathi Maya Mbunda Mexico Mumuii Awiemɔ Mingrelian Mixe (North Central) Mongolia Moore Myanmar Ndebele Ndebele (Zimbabwe) Ndonga Nepali Nigerian Pidgin Norway Nzema Okpe Oromo Ossetia Pangasinan Papiamento (Curaçao) Paraguay Mumuii Awiemɔ Persia Peru Mumuii Awiemɔ Poland Poland Mumuii Awiemɔ Portuguese (Brazil) Punjabi Quechua (Bolivia) Romania Runyankore Russia Russia Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Sidama Silozi Sinhala Slovak Slovenia Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Swahili Swati Sweden Tagalog Taiwan Mumuii Awiemɔ Tajiki Tamil Tatar Telugu Tetun Dili Thailand Tigrinya Tiv Tok Pisin Tsonga Turkey Turkmen Tuvalu Twi Tzotzil Ukrain Urdu Urhobo Uzbek Venda Venezuela Mumuii Awiemɔ Vietnam Waray-Waray Welsh Wolaita Xhosa Yoruba Zande Zapotec (Isthmus) Zimbabwe Mumuii Awiemɔ Zulu\nFɔlɔi, Nyɛyea Nyɛbuaa Nyɛbii lɛ Koni Amɛhemɔkɛyeli lɛ mli Awa\n“Oblahii kɛ oblayei . . . Hã amɛjie Yehowa gbɛ́i lɛ yi.”—LALA 148:12, 13.\nLALAI: 88, 115\nMɛni hewɔ ehe miihia waa ni ole obii lɛ jogbaŋŋ lɛ?\nMɛɛ gbɛ nɔ obaanyɛ okɛ nɔkwɛmɔnii aye abua obii lɛ ni amɛnu nibii ni otsɔɔ amɛ lɛ ashishi jogbaŋŋ?\nMɛni hewɔ esa akɛ ohã ohemɔkɛyeli lɛ mli awa, oto otsui shi, ni osɔle obi Yehowa dɛŋ yelikɛbuamɔ be ni otsɔɔ obii lɛ nii lɛ?\n1, 2. (a) Mɛni ji nibii komɛi ni hãaa fɔlɔi aná lɛ mlɛo akɛ amɛbaaye amɛbua amɛbii lɛ ni amɛhemɔkɛyeli lɛ mli awa? Mɛni esa akɛ fɔlɔi afee koni amɛye omanye yɛ enɛ feemɔ mli? (b) Mɛɛ nibii ejwɛ ahe wɔbaasusu?\nNYƐMI nuu ko ni yɔɔ France lɛ kɛ eŋa wie akɛ: “Wɔheɔ Yehowa nɔ wɔyeɔ, shi no etsɔɔɔ doo akɛ wɔbii lɛ hu baahe enɔ amɛye. Hemɔkɛyeli jeee nɔ ko ni akɛfɔɔ mɔ. Dani wɔbii lɛ baaná hemɔkɛyeli lɛ, ja wɔye wɔbua amɛ fiofio.” Nyɛmi nuu ko ni jɛ Australia lɛ hu wie akɛ: “Nibii ni feemɔ wa waa kɛhã fɔlɔi lɛ ateŋ ekome ji, ni amɛbaaye abua amɛbii lɛ ni amɛná hemɔkɛyeli ni mli wa.” Ewie kɛfata he akɛ: “Ekolɛ obaasusu akɛ ohã sane ko ni obi lɛ bi bo lɛ hetoo jogbaŋŋ ni enu shishi. Shi ebaafee bo naakpɛɛ akɛ ebaasaa ebi bo nakai sane lɛ nɔŋŋ be kroko!” Be ni gbekɛbii daraa lɛ, ehe baahia ni atsɔɔ amɛ nibii hei, loo agbala nibii ni amɛle momo lɛ amli ekoŋŋ ahã amɛ. Esa akɛ fɔlɔi atsɔ gbɛi srɔtoi anɔ amɛtsɔɔ amɛbii lɛ nii koni bii lɛ asumɔ Yehowa.\n2 Fɔlɔi, ani bei komɛi lɛ nyɛnuɔ he akɛ nyɛnyɛŋ nyɛtsɔɔ nyɛbii lɛ anii jogbaŋŋ koni amɛbasumɔ Yehowa ni amɛya nɔ amɛsɔmɔ lɛ kɛ́ amɛdara? Eji nyɛ diɛŋtsɛ nyɛnilee nyɛkɛbaatsu sɔ̃ nɛɛ he nii kulɛ, nyɛnyɛŋ nyɛye omanye lɛɛlɛŋ! (Yer. 10:23) Shi kɛ́ nyɛkɛ nyɛhiɛ fɔ̃ Nyɔŋmɔ nɔ kɛhã gbɛtsɔɔmɔ lɛ, nyɛbaaye omanye. Hã wɔsusu nibii ejwɛ komɛi ni baanyɛ aye abua nyɛ be ni nyɛwaa nyɛbii lɛ koni amɛhemɔkɛyeli lɛ mli awa lɛ ahe. (1) Nyɛlea nyɛbii lɛ jogbaŋŋ. (2) Nyɛnyaa nibii ni nyɛtsɔɔ amɛ lɛ ahe. (3) Nyɛkɛ nɔkwɛmɔnii ni sa atsua nii. (4) Nyɛtoa nyɛtsui shi, ni nyɛsɔlea nyɛbia Yehowa dɛŋ yelikɛbuamɔ.\nNYƐLEA NYƐBII LƐ JOGBAŊŊ\n3. Mɛɛ gbɛ nɔ fɔlɔi baanyɛ akase gbɛ ni Yesu tsɔ nɔ etsɔɔ ekaselɔi lɛ nii lɛ?\n3 Yesu shashaooo shi kwraa akɛ ebaabi ekaselɔi lɛ nɔ ni amɛheɔ amɛyeɔ. (Mat. 16:13-15) Fɔlɔi, nyɛbaanyɛ nyɛkase lɛ. Be ni nyɛkɛ nyɛbii lɛ gbaa sane lɛ, nyɛbaanyɛ nyɛbi amɛ amɛsusumɔ yɛ saji ahe koni nyɛna nɔ ni yɔɔ amɛtsui mli. Kɛ́ nyɛfee nakai lɛ, nyɛbaana kɛji amɛyiŋ miifee amɛ kɔshikɔshi yɛ nibii ni amɛheɔ amɛyeɔ lɛ ekomɛi ahe. Nyɛmi nuu ko ni yɔɔ Australia ni eye afii 15 lɛ wie akɛ: “Mipapa kɛ mi fɔɔ nibii ni miheɔ miyeɔ lɛ ahe sanegbaa, ni ewaa mi koni masusu nibii ahe jogbaŋŋ. Ebiɔ mi akɛ: ‘Mɛni Biblia lɛ kɛɔ?’ ‘Ani oheɔ nɔ ni ekɛɔ lɛ oyeɔ?’ ‘Mɛni hewɔ oheɔ oyeɔ?’ Eesumɔ ni mahã hetoo yɛ bɔ ni minu nibii ashishi mihã lɛ naa, jeee ni matã nɔ ni ekɛ mimami etsɔɔ mi lɛ mahã lɛ. Be ni midaa lɛ, mipapa ye ebua mi koni mahã hetoi ni mɔɔ shi fe tsutsu lɛ.”\n4. Mɛni hewɔ esaaa akɛ okuɔ ohiɛ oshwieɔ saji ni obii lɛ biɔ bo lɛ anɔ lɛ? Okɛ enɛ he nɔkwɛmɔnɔ ahã.\n4 Kɛ́ obi lɛ heee nibii komɛi ni otsɔɔ lɛ lɛ eyeee amrɔ nɔŋŋ lɛ, omli akafu. Too otsui shi ni okɛ lɛ asusu saji ahe. Nyɛmi nuu ko wie akɛ: “Kɛ́ obi lɛ bi bo nɔ ko lɛ, kaaku ohiɛ ofɔ̃ nɔ tamɔ nɔ ni ehe ehiaaa. Kaamua onaa yɛ nibii komɛi ahe akɛni ohe ejɔɔɔ bo akɛ okɛ obi lɛ baagba he sane lɛ hewɔ.” Yɛ anɔkwale mli lɛ, kɛ́ obi lɛ biɔ bo saji lɛ, etsɔɔ akɛ eesumɔ ni enu nibii ashishi jogbaŋŋ. Be ni Yesu eye afii 12 pɛ lɛ, ebibii saji. (Kanemɔ Luka 2:46.) Nyɛmi nuu ko ni yɔɔ Denmark ni eye afii 15 lɛ wie akɛ: “Be ni mikɛɛ mifɔlɔi akɛ miheee miyeee akɛ anɔkwa jamɔ lɛ mli wɔyɔɔ lɛ, amɛmli fuuu mi, eyɛ mli akɛ ekolɛ egba amɛnaa fioo moŋ. Amɛjɛ Biblia lɛ mli amɛhã saji ni mibibii amɛ lɛ fɛɛ hetoo.”\n5. Kɛ́ eefee bo akɛ obii lɛ yɛ hemɔkɛyeli po lɛ, mɛni esa akɛ ofee?\n5 Bɔɔ mɔdɛŋ ni ole nibii ni obii lɛ susuɔ he, bɔ ni amɛnuɔ he amɛhãa yɛ saji ahe, kɛ nibii ni gbaa amɛnaa. Yɛ kukufoo mli lɛ, le amɛ jogbaŋŋ. Ekafee bo akɛ, akɛni amɛnyiɛɔ osɛɛ kɛyaa Kristofoi akpeei kɛ shiɛmɔ hewɔ lɛ, amɛyɛ hemɔkɛyeli. Gbi fɛɛ gbi lɛ, okɛ amɛ agba Yehowa he sane. Okɛ amɛ afee ekome kɛsɔle, ni kɛ́ okome oosɔle hu lɛ, kaahã ohiɛ kpa amɛnɔ. Bɔɔ mɔdɛŋ ni ole kai ni amɛkɛkpeɔ, ni oye obua amɛ koni amɛnyɛ amɛdamɔ naa.\nNYƐNYAA NIBII NI NYƐTSƆƆ AMƐ LƐ AHE\n6. Kɛ́ fɔlɔi tee nɔ amɛkase Yehowa kɛ Biblia lɛ he nii lɛ, mɛɛ gbɛ nɔ no baaye abua amɛ ni amɛnyɛ amɛtsɔɔ amɛbii lɛ anii jogbaŋŋ?\n6 Yesu sumɔɔ Yehowa, E-Wiemɔ lɛ, kɛ gbɔmɛi. Enɛ hewɔ lɛ, enyɛ eshɛ mɛi ni etsɔɔ amɛ nii lɛ atsui he. (Luka 24:32; Yoh. 7:46) Kɛ́ fɔlɔi hu sumɔɔ Yehowa lɛ, amɛbaanyɛ amɛshɛ amɛbii lɛ atsui he. (Kanemɔ 5 Mose 6:5-8; Luka 6:45.) No hewɔ lɛ fɔlɔi, nyɛkasea Biblia lɛ kɛ asafo lɛ woji lɛ jogbaŋŋ, ni nyɛkasea nibii ni Yehowa ebɔ lɛ hu ahe saji babaoo. (Mat. 6:26, 28) Kɛ́ nyɛfee nakai lɛ, ebaaye ebua nyɛ ni nyɛnyɛ nyɛtsɔɔ nyɛbii lɛ anii jogbaŋŋ.—Luka 6:40.\n7, 8. Kɛ́ fɔlɔi kase Yehowa he nii ni eyi amɛtsui mli obɔ lɛ, mɛni amɛbaafee? Okɛ enɛ he nɔkwɛmɔnɔ ahã.\n7 Kɛ́ okase Yehowa he nii ni eyi otsui mli obɔ lɛ, gbaa obii lɛ. Obaanyɛ okɛ obii lɛ agba Yehowa he sane be fɛɛ be ni hegbɛ lɛ baaba; ehe ehiaaa ni omɛ kɛyashi be ni nyɛyaasaa nyɛhe kɛhã asafoŋ kpeei loo nyɛyaafee weku jamɔ. Nyɛmi nuu ko ni yɔɔ United States lɛ kɛ eŋa kɛɛ amɛkɛ amɛbii lɛ gbaa Yehowa he sane kɛ́ amɛna adebɔɔ nɔ ko ni yɔɔ fɛo loo be ni amɛná niyenii ko ni ŋɔɔ amɛmiiye. Amɛwie akɛ: “Wɔhãa wɔbii lɛ leɔ akɛ, nibii fɛɛ ni Yehowa eduro wɔ lɛ yeɔ odase akɛ esumɔɔ wɔ ni esusuɔ wɔhe.” Nyɛmi nuu ko ni yɔɔ South Africa lɛ kɛ eŋa kɛɛ amɛkɛ amɛbiyei enyɔ lɛ gbaa nibii ni Yehowa ebɔ lɛ ahe sane be ni amɛtsuɔ nii yɛ amɛ abɔɔ lɛ mli lɛ. Akɛ nɔkwɛmɔnɔ lɛ, amɛkɛ amɛ gbaa bɔ ni wui kwɛ̃ɔ kɛ bɔ ni tsei daa lɛ he sane. Amɛwie akɛ: “Wɔbɔɔ mɔdɛŋ akɛ wɔbaahã wɔbii lɛ ana akɛ, wala jara wa ni nibii ni Yehowa ebɔ lɛ yɛ naakpɛɛ.”\n8 Be ko lɛ, nyɛmi nuu ko ni yɔɔ Australia lɛ kɛ ebinuu ni eye aaafee afii nyɔŋma lɛ tee he ko ni akɛ blema nibii toɔ. Papa lɛ ŋɔ hegbɛ lɛ ni ekɛye ebua ebi lɛ koni hemɔkɛyeli ni eyɔɔ akɛ Nyɔŋmɔ yɛ ni Lɛ ebɔ nibii fɛɛ lɛ mli awa. Be ni amɛtee lɛ, amɛna kooloi bibii fɛfɛji komɛi ni yɔɔ ŋshɔ lɛ mli ni atsɛɔ amɛ ammonoids kɛ trilobites lɛ ahe mfoniri. Kooloi nɛɛ bɛ dɔŋŋ. Shi amɛhe mfoniri ni amɛyana lɛ hã amɛna akɛ kooloi nɛɛ yɛ hwanyaŋŋ, ni nɔ ko kwraa etsɔɔɔ akɛ amɛtsake kɛtsɔ nɔ kroko. Nyɛmi nuu lɛ kɛɛ ebi ehe akɛ: “Kɛji mɛi ni heɔ sutsakemɔ tsɔɔmɔ lɛ amɛyeɔ lɛ kɛɛ kooloi bibii ni bɛ hwanyaŋŋ lɛ ni tsake aahu ni amɛbatsɔmɔ kooloi wuji lɛ, belɛ, nɛgbɛ kooloi bibii ni yɔɔ hwanyaŋŋ nɛɛ jɛ? Sane nɛɛ he ni misusu lɛ ta mitsuiŋ waa, ni mikɛ mibi lɛ susu he.”\nNYƐKƐ NƆKWƐMƆNII NI SA ATSUA NII\n9. Mɛni hewɔ ehi akɛ wɔkɛ nɔkwɛmɔnii baatsu nii? Ni mɛɛ gbɛ nɔ mami ko fee nakai?\n9 Yesu kɛ nɔkwɛmɔnii tsu nii waa, ni enɛ hã enyɛ eshɛ etoibolɔi lɛ atsui he. Ehã amɛsusu nibii ni etsɔɔ amɛ lɛ ahe jogbaŋŋ, ni eka amɛyitsoŋ. (Mat. 13:34, 35) Gbekɛbii nyɛɔ amɛfeɔ nibii ahe mfoniri waa. No hewɔ lɛ fɔlɔi, nyɛkɛ nɔkwɛmɔnii afɔa nitsumɔ kɛ́ nyɛmiitsɔɔ nyɛbii lɛ anii. Nakai ji bɔ ni nyɛmi yoo ko ni yɔɔ Japan, ni yɔɔ bihii enyɔ lɛ fee. Ebii lɛ ateŋ mɔ kome eye afii kpaanyɔ, ni mɔ kroko lɛ eye afii nyɔŋma. Be ko be ni etaoɔ etsɔɔ amɛ akɛ Yehowa fee kɔɔyɔɔ lɛ jogbaŋŋ lɛ, ehã amɛ mliki, sikli, kɛ kɔfi, ni ekɛɛ amɛ ni amɛkɛfee tii amɛhã lɛ. Ewie akɛ: “Amɛto amɛtsui shi ni amɛfee lɛ jogbaŋŋ. Be ni mibi amɛ nɔ hewɔ ni amɛto amɛtsui shi nakai lɛ, amɛkɛɛ mi akɛ, amɛmiitao amɛfee lɛ bɔ ni misumɔɔ lɛ lɛ pɛpɛɛpɛ. Kɛkɛ ni mikɛɛ amɛ akɛ, nakai nɔŋŋ Nyɔŋmɔ hu to etsui shi efee kɔɔyɔɔ lɛ jogbaŋŋ koni wɔná he sɛɛ.” Gbɛ ni mami nɛɛ tsɔ nɔ etsɔɔ ebii lɛ anii lɛ hewɔ lɛ, amɛnya nɔ ni amɛkase lɛ he, ni amɛhiɛ kpaaa nɔ!\nObaanyɛ okɛ nibii ni wɔnaa daa aye abua obii lɛ ni amɛna akɛ Nyɔŋmɔ ni bɔ nibii fɛɛ (Kwɛmɔ kuku 10)\n10, 11. (a) Kɛ́ ootao otsɔɔ obii lɛ akɛ Mɔ ko ni bɔ nibii fɛɛ lɛ, mɛɛ nɔkwɛmɔnɔ obaanyɛ okɛtsu nii? (Kwɛmɔ mfoniri ni yɔɔ nikasemɔ lɛ shishijee lɛ.) (b) Mɛɛ nɔkwɛmɔnii okɛtsu nii ni ona akɛ eyeɔ omanye?\n10 Kɛ́ ootao otsɔɔ obi lɛ akɛ Mɔ ko ni bɔ nibii fɛɛ lɛ, mɛni obaanyɛ okɛfee he nɔkwɛmɔnɔ? Obaanyɛ okɛ lɛ afee ekome ni nyɛkwɛ wolo ko ni akwɛɔ nɔ kɛshãa keeki lɛ nɔ ni nyɛshã eko. Kɛ́ nyɛgbe naa lɛ, hã ele akɛ, eji nyɛnyiɛɛɛ gbɛtsɔɔmɔi ni yɔɔ wolo lɛ mli lɛ sɛɛ pɛpɛɛpɛ kulɛ, keeki lɛ baafite aloo eŋɔŋ. No sɛɛ lɛ, obaanyɛ ohã lɛ aduawa ko, ni obi lɛ akɛ: “Ani ole akɛ ayɛ wolo ko ni tsɔɔ bɔ ni afeɔ aduawa nɛɛ?” Agbɛnɛ, jaa aduawa lɛ mli enyɔ, ni ojie emli wui lɛ ekome owo edɛŋ, ni okɛɛ lɛ akɛ, “Wolo ni tsɔɔ bɔ ni afee aduawa nɛɛ ahã lɛ hɔ wui lɛ amli. Shi bɔ ni aŋma lɛ ahã lɛ yɛ hwanyaŋŋ kwraa fe wolo ni wɔkwɛ nɔ kɛshã keeki lɛ.” Kɛkɛ lɛ, obaanyɛ obi lɛ akɛ: “Kɛ́ mɔ ko ni ŋma wolo ni wɔkwɛ nɔ kɛfee keeki lɛ, belɛ, namɔ ŋma wolo ni yɔɔ hwanyaŋŋ ni tsɔɔ bɔ ni afee aduawa nɛɛ?” Kɛ́ obi lɛ hiɛ efã fioo lɛ, obaanyɛ ohã ele akɛ, wolo ni tsɔɔ bɔ ni afeɔ aduawa nɛɛ kɛ tso ni atseɔ yɛ nɔ lɛ fɛɛ hɔ nɔ ko ni atsɛɔ lɛ DNA lɛ mli. Obaanyɛ okɛ lɛ afee ekome kɛkwɛ mfonirii ni yɔɔ broshuɔ ni ji The Origin of Life—Five Questions Worth Asking lɛ baafa 10 kɛyashi 20 lɛ.\n11 Fɔlɔi babaoo kɛ amɛbii susuɔ saji ni jeɔ kpo yɛ Awake! lɛ mli ni yitso ji, “Was It Designed?” (Ani Aje Gbɛ Afee) lɛ ahe. Kɛ́ bii lɛ darako lɛ, fɔlɔi lɛ baanyɛ agbala saji nɛɛ amli bɔ ni gbekɛbii lɛ baanu shishi. Akɛ nɔkwɛmɔnɔ lɛ, susumɔ nɔ ni nyɛmi nuu ko ni yɔɔ Denmark lɛ kɛ eŋa fee lɛ he okwɛ. Amɛkɛ kɔɔyɔŋ lɛji to loofɔji ahe, ni amɛbi akɛ: “Eyɛ mli akɛ kɔɔyɔŋ lɛji tamɔ loofɔji moŋ, shi ani amɛbaanyɛ amɛŋmɛ wɔji ni amɛfɛlɛ kɔɔyɔŋ lɛji bibii? Ani amɛbaanyɛ amɛsɔ̃mɔ tsei kɛ tsũi ayiteŋ tamɔ bɔ ni loofɔji feɔ lɛ? Loofɔji alala kɛ kɔɔyɔŋ lɛji agbɛɛmɔ, te nɔ ni ŋɔɔ? No hewɔ lɛ, mɛi enyɔ nɛɛ ateŋ namɔ le nii fe enyɛmi: mɔ ni fee kɔɔyɔŋ lɛji lɛ, aloo Mɔ ni bɔ loofɔji lɛ?” Kɛ́ okɛ obii lɛ susu nii ahe yɛ nɛkɛ gbɛ nɔ, ni obibii amɛ saji lɛ, ebaaye ebua amɛ ni amɛjwɛŋ nii ahe jogbaŋŋ, ni kɛ́ amɛfee nakai lɛ, amɛhemɔkɛyeli lɛ mli baawa.—Abɛi 2:10-12.\n12. Mɛɛ gbɛ nɔ nɔkwɛmɔnii baanyɛ aye abua obii lɛ ni amɛna akɛ nɔ fɛɛ nɔ ni aŋma yɛ Biblia lɛ mli lɛ ja?\n12 Obaanyɛ okɛ nɔkwɛmɔnii atsu nii kɛtsɔɔ obi lɛ akɛ nɔ fɛɛ nɔ ni aŋma yɛ Biblia lɛ mli lɛ ja. Akɛ nɔkwɛmɔnɔ lɛ, obaanyɛ okɛ lɛ akane Hiob 26:7. (Kanemɔ.) No sɛɛ lɛ, yɛ nɔ najiaŋ ni obaakɛɛ lɛ akɛ Yehowa ji mɔ ni hã Hiob wie sane nɛɛ lɛ, ye obua lɛ koni lɛ diɛŋtsɛ emu sane naa nakai. Obaanyɛ ohã ele akɛ, yɛ Hiob beiaŋ lɛ, abɛ shwɛdei ni akɛkwɛɔ ŋwɛiniiaŋ, loo tsɔji ni akɛyaa jɛmɛ. Agbɛnɛ hu, mɔ fɛɛ mɔ susuɔ akɛ nɔ ko nɔ ko bɛ ni baanyɛ atsotsoro shi ni mɔ ko loo nɔ ko ehiɛɛɛ mli, ejaakɛ kɛ́ amɛfɔ tɛi kɛtee kɔɔyɔɔ lɛ mli lɛ, ekaaa jɛmɛ. No hewɔ lɛ, ebaawa ehã mɔ ko ni hi shi yɛ nakai beiaŋ lɛ akɛ ebaakpɛlɛ nɔ akɛ shikpɔŋ lɛ tsotsorooo nɔ ko nɔ. Kɛ́ okɛ obi lɛ susu nii ahe yɛ nɛkɛ gbɛ nɔ lɛ, ebaana akɛ Yehowa ni hã aŋma Biblia lɛ, ni no hewɔ lɛ, eyɛ mli akɛ aŋma Biblia lɛ etsɛ waa moŋ, shi nibii fɛɛ ni awie yɛ mli lɛ ja.—Neh. 9:6.\nHÃ AMƐNA AKƐ GBƐTSƆƆMƆI NI YƆƆ BIBLIA LƐ MLI LƐ HI KƐHÃ WƆ\n13, 14. Mɛɛ gbɛ nɔ fɔlɔi baanyɛ aye abua amɛbii ni amɛna akɛ ehe miihia ni amɛbo gbɛtsɔɔmɔi ni yɔɔ Biblia lɛ mli lɛ toi?\n13 Ehe miihia waa ni ohã obii lɛ ale akɛ gbɛtsɔɔmɔi ni yɔɔ Biblia lɛ mli lɛ anɔ bɛ. (Kanemɔ Lala 1:1-3.) Gbɛi srɔtoi pii yɛ ni obaanyɛ otsɔ nɔ ofee nakai. Akɛ nɔkwɛmɔnɔ lɛ, obaanyɛ obi amɛ akɛ, eji amɛyaahi ŋshɔkpɔ ko ni etse ehe banee lɛ nɔ, ni akɛɛ amɛtsɔɔ mɛi ni amɛbaasumɔ ni amɛkɛya kulɛ, namɛi amɛbaahala? Ni mɛɛ sui ehe baahia ni mɛi nɛɛ ateŋ mɔ fɛɛ mɔ ajie lɛ kpo koni toiŋjɔlɛ ahi amɛteŋ ni amɛná miishɛɛ be fɛɛ be? No sɛɛ lɛ, obaanyɛ okɛ amɛ asusu Galatiabii 5:19-23 lɛ he koni amɛna bɔ ni Yehowa miisumɔ ni mɛi ni baahi jeŋ hee lɛ mli lɛ aba amɛjeŋ amɛhã.\n14 Nibii enyɔ yɛ ni obii lɛ baanyɛ akase yɛ nɔkwɛmɔnɔ nɛɛ mli. Klɛŋklɛŋ lɛ, ebaahã amɛna akɛ, kɛ́ amɛkɛ gbɛtsɔɔmɔi ni Yehowa ehã wɔ lɛ tsu nii lɛ, ekɛ toiŋjɔlɛ kɛ miishɛɛ baa. Nɔ ni ji enyɔ lɛ, ebaahã amɛna akɛ, Yehowa miitsɔse wɔ koni wɔnyɛ wɔhi jeŋ hee lɛ mli. (Yes. 54:13; Yoh. 17:3) Obaanyɛ okɛ niiashikpamɔi ni yɔɔ asafo lɛ woji lɛ amli, tamɔ nɔ ni baa yɛ Buu-Mɔɔ lɛ mli saneyitso ni ji, “Biblia lɛ Tsakeɔ Mɛi” lɛ shishi lɛ, awa amɛ koni amɛnu sane lɛ shishi jogbaŋŋ. Aloo obaanyɛ ofɔ̃ mɔ ko ni yɔɔ nyɛsafo lɛ mli ni fee tsakemɔi ni sa kadimɔ waa yɛ eshihilɛ mli koni enyɛ esɔmɔ Yehowa lɛ nine kɛba shĩa ni nyɛkɛ lɛ agba sane. Niiashikpamɔi nɛɛ baawa amɛ waa!—Heb. 4:12.\n15. Mɛni baaye abua bo ni onyɛ otsɔɔ obii lɛ anii jogbaŋŋ?\n15 Kɛbashi he ni wɔshɛ nɛɛ, fɔlɔi, mɛni nyɛkase? No ji akɛ, esa akɛ nyɛtao gbɛi srɔtoi ni yɔɔ miishɛɛ ni nyɛbaanyɛ nyɛtsɔ nɔ nyɛtsɔɔ nyɛbii lɛ anii, koni amɛhemɔkɛyeli lɛ mli awa. Nyɛkwɛa afii ni amɛye lɛ, ni nyɛyea nyɛbuaa amɛ ni amɛjwɛŋ nibii ni amɛkaseɔ lɛ ahe. Papa ko wie akɛ: “Be fɛɛ be lɛ, taomɔ gbɛi hei ni obaanyɛ otsɔ nɔ okɛ amɛ asusu nibii ni amɛkase momo lɛ ahe.”\nNYƐTOA NYƐTSUI SHI, NI NYƐSƆLEA NYƐBIA YEHOWA DƐŊ YELIKƐBUAMƆ\n16. Mɛni hewɔ ehe miihia ni fɔlɔi ato amɛtsui shi be ni amɛtsɔɔ amɛbii lɛ anii lɛ? Mɛni nyɛmimɛi komɛi wie ni maa enɛ nɔ mi?\n16 Yehowa mumɔ lɛ ji nɔ ni baaye abua obii lɛ ni amɛhemɔkɛyeli lɛ mli awa. (Gal. 5:22, 23) Shi ebaahe be. No hewɔ lɛ, too otsui shi ohã amɛ, ni oya nɔ otsɔɔ amɛ nii be fɛɛ be. Nyɛmi nuu ko ni yɔɔ Japan ni hiɛ bii enyɔ lɛ wie akɛ: “Mi kɛ miŋa ná dekã waa wɔhã wɔbii lɛ. Kɛjɛ amɛbibioo mli tɔ̃ɔ lɛ, wɔkɛ amɛ kaseɔ nii minitii 15 daa gbi, ja gbii ni wɔmiiya Kristofoi akpeei. Akɛni minitii 15 pɛ wɔyeɔ hewɔ lɛ, efeemɔ nyaraaa wɔhiɛ, ni enyaraaa amɛ hu amɛhiɛ.” Kpokpaa nɔkwɛlɔ ko wie akɛ: “Be ni miji oblanyo fioo lɛ, jeee nibii ni minuuu shishi lɛ fɛɛ mibiɔ. Shi kɛtsɔ asafoŋ kpeei, weku jamɔ, kɛ aŋkro nikasemɔ nɔ lɛ, mibanu nibii nɛɛ babaoo ashishi. Enɛ hewɔ ehe miihia ni fɔlɔi aya nɔ atsɔɔ amɛbii lɛ anii lɛ.”\nKɛ́ okase Nyɔŋmɔ Wiemɔ lɛ ni ebote otsuiŋ tɔ̃ɔ lɛ, no dani obaanyɛ otsɔɔ obii lɛ anii jogbaŋŋ (Kwɛmɔ kuku 17)\n17. Mɛni hewɔ ehe miihia ni fɔlɔi afee nɔkwɛmɔnɔ kpakpa amɛhã amɛbii lɛ? Mɛɛ gbɛ nɔ nyɛmi nuu ko kɛ eŋa yeɔ amɛbuaa amɛbii lɛ koni amɛhemɔkɛyeli lɛ mli awa?\n17 Kɛ́ obii lɛ na akɛ bo diɛŋtsɛ lɛ ohemɔkɛyeli mli wa lɛ, ebaaye ebua amɛ waa. Amɛbaana nibii ni ofeɔ lɛ, ni ebaaná amɛnɔ hewalɛ kpakpa. No hewɔ lɛ, fɔlɔi, nyɛtswaa nyɛ diɛŋtsɛ nyɛhemɔkɛyeli lɛ nyɛmaa shi. Nyɛhãa nyɛbii lɛ anaa akɛ, nyɛle akɛ Yehowa yɛ. Nyɛmi nuu ko ni yɔɔ Bermuda lɛ kɛ eŋa kɛɛ, kɛ́ amɛfee yeyeeye yɛ nɔ ko he lɛ, amɛkɛ amɛbii lɛ feɔ ekome kɛsɔleɔ kɛbiɔ Yehowa gbɛtsɔɔmɔ, ni amɛwoɔ amɛ hewalɛ ni amɛ diɛŋtsɛ hu amɛsɔle. Amɛwie kɛfata he akɛ: “Wɔkɛɔ wɔbiyoo nukpa lɛ hu akɛ, ‘Okɛ ohiɛ afɔ̃ Yehowa nɔ kɛ otsui fɛɛ, yaa nɔ otsu babaoo yɛ Maŋtsɛyeli sɔɔmɔ lɛ mli, ni kaaye otsui tuutu.’ Kɛ́ ena bɔ ni nibii etee lɛ ehã lɛ, ele akɛ Yehowa miiye eebua wɔ. Enɛ ehã hemɔkɛyeli ni eyɔɔ yɛ Nyɔŋmɔ kɛ Biblia lɛ mli lɛ mli ewa waa.”\n18. Mɛni esa akɛ fɔlɔi akai be fɛɛ be?\n18 Fɔlɔi, be fɛɛ be lɛ nyɛkaia akɛ, hemɔkɛyeli lɛ, akɛfiii mɔ nɔ. Nyɛbaanyɛ nyɛtɛo ni nyɛshwie nɔ nu. Shi Nyɔŋmɔ pɛ ji mɔ ni baanyɛ ahã eda. (1 Kor. 3:6) No hewɔ lɛ, nyɛsɔlea nyɛbia Yehowa ni eduro nyɛ emumɔ lɛ, ni nyɛmiaa nyɛhiɛ nyɛtsɔa nyɛbii lɛ anii jogbaŋŋ, ni bɔ fɛɛ bɔ ni fee lɛ, Yehowa baajɔɔ nyɛmɔdɛŋbɔi lɛ anɔ.—Efe. 6:4.\nKɛmaje Mɔ Ko Kɛmaje Mɔ Ko Fɔlɔi, Nyɛyea Nyɛbuaa Nyɛbii lɛ Koni Amɛhemɔkɛyeli lɛ mli Awa\n“Kaahã Onijiaŋ Miigbɔjɔ”\nYaa nɔ Ofi Shi Koni Yehowa Ajɔɔ Bo\nWɔfãa Sane Kpakpa lɛ he yɛ Maŋ Onukpai Ahiɛ\nAni Ohesaamɔ Woɔ Nyɔŋmɔ Hiɛ Nyam?\nBɔ ni Wɔnáa Yehowa Gbɛtsɔɔmɔ he Sɛɛ Ŋmɛnɛ\nOblahii kɛ Oblayei, Nyɛhãa Nyɛhemɔkɛyeli lɛ mli Awaa\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ September 2016\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ—NIKASEMƆ NƆ September 2016\nKɛmaje Mɔ Ko Kɛmaje Mɔ Ko BUU-MƆƆ—NIKASEMƆ NƆ September 2016\nBUU-MƆƆ—NIKASEMƆ NƆ September 2016


“Omaŋtsɛyeli lɛ Aba”—Shi Mɛɛ Be? | Nikasemɔ\nKANEMƆ YƐ Afrikaans Albania Amharic Arabic Argentina Mumuii Awiemɔ Armenia Aymara Azerbaijani Azerbaijani (Cyrillic) Bengali Bicol Bislama Blɔfo Brazil Mumuii Awiemɔ Bulgaria Cambodia Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Colombia Mumuii Awiemɔ Croatia Czech Dangme Denmark Drehu Dutch Efik Estonia Ewe Finland French Ga Georgia Germany Greenland Guarani Gujarat Gun Haitian Creole Hebri Hela Hiligaynon Hindi Hungary Iceland Igbo Iloko Indonesia Italia Italia Mumuii Awiemɔ Japan Kannada Kazakh Kikaonde Kikuyu Kimbundu Kinyarwanda Kirghiz Kirundi Kongo Korea Krio Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malay Malayalam Malta Marathi Maya Mexico Mumuii Awiemɔ Moore Ndebele Ndonga Nepali Norway Nyaneka Nzema Oromo Otetela Pangasinan Papiamento (Aruba) Persia Poland Portugal Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romania Russia Sango Sepedi Serbia Serbia (Roma) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swati Sweden Tagalog Tahiti Tamil Tatar Telugu Thailand Tigrinya Tshiluba Tsonga Turkey Twi Tzotzil Ukrain Umbundu Urdu Uzbek Venda Vietnam Wallis Waray-Waray Wolaita Xhosa Yoruba Zande Zulu\n“Beni nyɛaana nii nɛɛ fɛɛ lɛ, nyɛlea akɛ eshɛ agbói lɛ anaa etã.”—MAT. 24:33.\nMɛɛ gbɛ nɔ bɔ ni nibii etee nɔ yɛ je lɛŋ kɛjɛ afi 1914 kɛbaa lɛ eha Biblia mli gbalɛi eba mli?\nMɛni hewɔ efɔŋfeemɔ mli ewo wu yɛ je lɛŋ amrɔ nɛɛ fe bei fɛɛ ni eho lɛ?\nTe naagbee lɛ ni ebɛŋkɛ kpaakpa lɛ haa onuɔ he ohaa tɛŋŋ?\n1, 2. (a) Mɛni haa mɔ ko hiɛ hoɔ nii anɔ? (b) Mɛni wɔle yɛ Nyɔŋmɔ Maŋtsɛyeli lɛ he?\nEKOLƐ okpa shi ona akɛ, kɛ́ mɛi komɛi ye nifeemɔ ko he odase lɛ, esoro nɔ ni amɛteŋ mɔ fɛɛ mɔ wieɔ yɛ he. Nakai nɔŋŋ kɛ́ mɔ ko yana datrɛfonyo lɛ, ekolɛ ebaawa akɛ ebaakai nɔ fɛɛ nɔ ni datrɛfonyo lɛ wie beni ekwɛɔ lɛ lɛ. Aloo ekolɛ mɔ ko baatao esamfee loo ehiŋmɛi glase aahu, tsɛbelɛ, ekã emasɛi nɔŋŋ. Mɛni hewɔ shihilɛi ni tamɔ nɛkɛ lɛ baa? Niiamlitaolɔi tsɔɔ akɛ, kɛ́ mɔ ko bɔ mɔdɛŋ akɛ ebaafee nibii pii yɛ be kome too mli lɛ, ehaa ehiɛ hoɔ nii anɔ, ni enɛ ji shwilamɔ henɔ ko. Eka shi faŋŋ akɛ, wɔjwɛŋmɔ hiɔ nɔ kome nɔ yɛ be pɔtɛɛ ko mli.\n2 Ŋmɛnɛ lɛ, mɛi babaoo yɛ ni miiye shwilamɔ hela ko ni tamɔ nakai nɔŋŋ yɛ nibii ni yaa nɔ yɛ je lɛ mli lɛ ahe. Ekolɛ amɛbaakpɛlɛ nɔ akɛ je lɛŋ shihilɛ etsake kwraa kɛjɛ afi 1914 kɛbaa moŋ, shi amɛnuuu nɔ ni nibii nɛɛ tsɔɔ diɛŋtsɛ lɛ shishi. Akɛ mɛi ni kaseɔ Biblia lɛ, wɔle akɛ ato Nyɔŋmɔ Maŋtsɛyeli lɛ shishi yɛ afi 1914 mli, beni awo Yesu Maŋtsɛ yɛ ŋwɛi lɛ. Shi wɔle akɛ ahako sɔlemɔ ni wɔsɔleɔ akɛ, “Omaŋtsɛyeli lɛ aba; afee nɔ ni osumɔɔ yɛ shikpɔŋ lɛ nɔ, taakɛ afeɔ yɛ ŋwɛi lɛ” hetoo kɛmɔko shi. (Mat. 6:10) Abaaha sɔlemɔ nɛɛ hetoo kɛmɔ shi beni akpata jeŋ fɔŋ nɛɛ hiɛ lɛ. Ja enɛ eba mli dani abaanyɛ afee Nyɔŋmɔ suɔmɔnaa nii yɛ shikpɔŋ lɛ nɔ taakɛ afeɔ yɛ ŋwɛi lɛ.\n3. Mɛni Biblia lɛ ni wɔkaseɔ lɛ haa wɔnaa ní mɛi krokomɛi enaaa?\n3 Akɛni wɔkaseɔ Nyɔŋmɔ Wiemɔ lɛ daa hewɔ lɛ, wɔmiina akɛ gbalɛi babaoo miiba mli amrɔ nɛɛ. Shi mɛi babaoo enaaa lɛ nakai. Amɛnitsumɔ kɛ daa gbi shihilɛ mli nibii ehe amɛjwɛŋmɔ aahu akɛ, amɛnaaa okadi ni tsɔɔ akɛ Kristo ebɔi nɔyeli kɛjɛ afi 1914, ni akɛ, etsɛŋ ni ebaakpata jeŋ fɔŋ nɛɛ hiɛ lɛ. Shi bi ohe akɛ: ‘Ani miheɔ miyeɔ lolo akɛ je nɛɛ naagbee lɛ ebɛŋkɛ, ni akɛ, nibii ni yaa nɔ amrɔ nɛɛ tsɔɔ nakai?’ Kɛ́ oba anɔkwale lɛ mli etsɛko po lɛ, mɛni titri heɔ ojwɛŋmɔ? Bɔ fɛɛ bɔ ni wɔbaaha hetoo wɔha lɛ, nyɛhaa wɔsusua yiŋtoi etɛ komɛi ni he hiaa waa ni haa wɔnaa akɛ etsɛŋ ni Nyɔŋmɔ yiŋtoo kɛha shikpɔŋ lɛ baaba mli lɛ ahe wɔkwɛa.\nOKPƆŊƆNƆTARALƆI LƐ ESHƐ SHI\n4, 5. (a) Mɛni Yesu etsu kɛjɛ afi 1914 kɛbaa nɛɛ? (Kwɛmɔ mfoniri ni yɔɔ nikasemɔ lɛ shishijee lɛ.) (b) Mɛni okpɔŋɔnɔtaralɔi ni ba yɛ Yesu sɛɛ lɛ damɔ shi kɛha? Mɛɛ gbɛ nɔ gbalɛ nɛɛ eba mli?\n4 Yɛ afi 1914 lɛ, awo Yesu Kristo—mɔ ni afee ehe mfoniri akɛ eta okpɔŋɔ yɛŋ nɔ lɛ—akɛ Nyɔŋmɔ Maŋtsɛyeli lɛ nɔ Maŋtsɛ yɛ ŋwɛi. No sɛɛ nɔŋŋ lɛ, efã ta koni ekɛkpata Satan nibii agbɛjianɔtoo fɔŋ lɛ hiɛ. (Nyɛkanea Kpojiemɔ 6:1, 2.) Gbalɛ ni yɔɔ Kpojiemɔ yitso 6 lɛ haa wɔnaa akɛ, kɛ́ ato Nyɔŋmɔ Maŋtsɛyeli lɛ shishi nɔŋŋ lɛ, nibii amli baawo wu oyayaayai yɛ je lɛ mli—tai, hɔji, tsɛŋemɔ helai, kɛ nibii krokomɛi ni kɛ gbele baa baaba. Akɛ okpɔŋɔnɔtaralɔi etɛ ni ba yɛ Yesu Kristo sɛɛ lɛ fee shihilɛi nɛɛ ahe mfoniri yɛ gbalɛ lɛ mli.—Kpoj. 6:3-8.\n5 Eyɛ mli akɛ maji babaoo ewo shi akɛ amɛbaabɔ mɔdɛŋ ni amɛkɛ toiŋjɔlɛ aba shikpɔŋ lɛ nɔ moŋ, shi taakɛ gbalɛ lɛ tsɔɔ lɛ, ‘ajie toiŋjɔlɛ kɛjɛ shikpɔŋ lɛ nɔ.’ Jeŋ Ta I lɛ ji tai ni ekpata nibii ahiɛ waa lɛ ateŋ klɛŋklɛŋ nɔ ni ha toiŋjɔlɛ laaje yɛ shikpɔŋ lɛ nɔ. Eyɛ mli akɛ kɛjɛ afi 1914 kɛbaa nɛɛ, atee hiɛ yɛ bɔ ni aaafee aná shihilɛ mli hiamɔ nii kɛ jeŋ shikpámɔ mli moŋ, shi niyenii ni anáaa lɛ kã he eegba mɛi anaa lolo. Agbɛnɛ hu, daa afi lɛ, helai, adebɔɔ naa osharai, kɛ osharai krokomɛi kpataa mɛi akpekpei abɔ hiɛ. Nibii nɛɛ anaa wala, efɔɔ baa, ni egbe mɛi babaoo fe bei fɛɛ ni eho. Ani oona nɔ ni enɛɛmɛi fɛɛ tsɔɔ?\nOkpɔŋɔnɔtaralɔi lɛ eha je lɛŋ shihilɛ mli miiwo wu lolo (Kwɛmɔ kuku 4, 5)\n6. Namɛi yɔse Biblia mli gbalɛ ni ba mli lɛ, ni mɛni no ha amɛfee?\n6 Mɛi babaoo kɛ amɛjwɛŋmɔ tee Jeŋ Ta I lɛ kɛ Spania flu lɛ nɔ aahu akɛ, amɛyɔseee akɛ “jeŋmaji abe lɛ” eba naagbee. Shi no mli lɛ, Kristofoi ni afɔ amɛ mu lɛ le akɛ “jeŋmaji abe lɛ” baaba naagbee yɛ afi 1914 mli. (Luka 21:24) Eyɛ mli akɛ amɛleee nɔ tuuntu ni baaba moŋ, shi amɛle akɛ nɔ krɛdɛɛ ko baaya nɔ yɛ Nyɔŋmɔ Maŋtsɛyeli lɛ mli yɛ afi 1914. Beni amɛyɔse akɛ Biblia mli gbalɛ eba mli nɔŋŋ kɛkɛ ni amɛkɛ ekãa jaje akɛ Nyɔŋmɔ ebɔi nɔyeli. Awa mɛi babaoo ni shiɛ Maŋtsɛyeli lɛ he sane lɛ ayi waa. Enɛ ni tee nɔ yɛ maji babaoo anɔ lɛ hu ji gbalɛ mlibaa. Yɛ afii babaoo ni nyiɛ sɛɛ lɛ amli lɛ, mɛi ni teɔ shi amɛwoɔ Maŋtsɛyeli lɛ ‘tsɔ mla nɔ amɛye sane fɔŋ.’ Afee nyɛmimɛi lɛ ekomɛi niseniianii, awo mɛi komɛi tsuŋ, asɛŋ mɛi komɛi, atswara mɛi komɛi tu, ni afolɔ mɛi komɛi ayitsei po.—Lala 94:20; Kpoj. 12:15.\n7. Mɛni hewɔ mɛi babaoo nuuu nibii ni yaa nɔ yɛ je lɛŋ amrɔ nɛɛ shishi lɛ?\n7 Akɛni odaseyelii babaoo yɛ ni tsɔɔ akɛ ato Nyɔŋmɔ Maŋtsɛyeli lɛ shishi yɛ ŋwɛi momo hewɔ lɛ, mɛni hewɔ mɛi babaoo yɔseee lɛ? Mɛni hewɔ amɛnaaa akɛ nibii ni yaa nɔ yɛ je lɛŋ amrɔ nɛɛ ji Biblia mli gbalɛi amlibaa, taakɛ Nyɔŋmɔ webii lɛ kɛ afii babaoo ejaje lɛ? Ani eeenyɛ efee akɛ mɛi babaoo kɛ amɛjwɛŋmɔ ema nibii ni amɛkɛ amɛhiŋmɛii naa lɛ pɛ anɔ? (2 Kor. 5:7) Ani amɛshihilɛ mli nibii ehe amɛjwɛŋmɔ aahu akɛ amɛnaaa nɔ ni Nyɔŋmɔ tsuɔ lɛ? (Mat. 24:37-39) Ani nibii ni Satan je lɛ wieɔ eshiɔ Nyɔŋmɔ webii lɛ kɛ otii ni je lɛ woɔ he hewalɛ lɛ miigbala amɛjwɛŋmɔ? (2 Kor. 4:4) Ja mɔ ko yɛ hemɔkɛyeli ni enuɔ mumɔŋ nibii ashishi dani ebaanyɛ enu nɔ ni yaa nɔ yɛ Nyɔŋmɔ Maŋtsɛyeli lɛ mli lɛ shishi. Kwɛ miishɛɛ ni eji akɛ wɔshwilako, shi moŋ wɔmiina nibii ni yaa nɔ lɛ!\nEFƆŊFEEMƆ MLI MIIWO WU\n8-10. (a) Mɛɛ gbɛ nɔ 2 Timoteo 3:1-5 lɛ eba mli? (b) Mɛni hewɔ wɔbaanyɛ wɔkɛɛ akɛ efɔŋfeemɔ mli miiwo wu lɛ?\n8 Yiŋtoo ni ji enyɔ hewɔ ni wɔle akɛ etsɛŋ ni Nyɔŋmɔ Maŋtsɛyeli lɛ baabɔi shikpɔŋ lɛ nɔ yeli lɛ ji akɛ, adesai anɔfɔŋfeemɔ mli miiwo wu. Nɔ ni miihe ashɛ afii 100 nɛ lɛ, wɔna akɛ gbalɛ ni yɔɔ 2 Timoteo 3:1-5 lɛ eba mli. Kɛ́ hooo kwraa lɛ, sui ni awie he yɛ ŋmalɛ nɛɛ mli lɛ miihe shi yɛ je lɛŋ fɛɛ. Ani onaaa akɛ nibii ni awie he yɛ gbalɛ nɛɛ mli lɛ hu mli miiwo wu? Nyɛhaa wɔsusua nɔkwɛmɔnii komɛi ahe wɔkwɛa.—Nyɛkanea 2 Timoteo 3:1, 13.\n9 Susumɔ nɔ ni yɛ afi 1940 loo afi 1950 afii lɛ amli lɛ abuɔ lɛ akɛ esaaa, kɛ nɔ ni ŋmɛnɛ lɛ eyaa nɔ yɛ nitsumɔhei, hiɛtserɛjiemɔ mli, kpɔiaŋgbɔlemɔ mli, kɛ bɔ ni mɛi saa amɛhe amɛhaa lɛ he okwɛ. Yiwalɛ nifeemɔ kɛ jeŋba sha eyi he fɛɛ he. Mɛi sumɔɔ ni ana amɛ akɛ amɛji mɛi ni hiɛ yɔɔ la fe fɛɛ, amɛjeŋba ekpɔtɔ fe mɔ fɛɛ mɔ, loo mɛi ni yiŋ wa fe fɛɛ. Tɛlivishiŋ nɔ nifeemɔi ni yɛ afi 1950 afii lɛ amli lɛ abuɔ akɛ esaaa lɛ ji nɔ ni ŋmɛnɛ lɛ ajieɔ yi akɛ wekui baanyɛ akwɛ. Ni mɛi babaoo eyɔse akɛ, hii ni kɛ hii feɔ yakayaka nii loo yei ni kɛ yei feɔ yakayaka nii lɛ náa mɛi anɔ hewalɛ waa yɛ hiɛtserɛjiemɔ kɛ hesaamɔ mli, ni amɛwieɔ amɛjeŋba gbonyo lɛ he yɛ faŋŋ ni efeee amɛ hiɛgbele. Eŋɔɔ wɔnaa waa akɛ wɔle bɔ ni Nyɔŋmɔ buɔ nifeemɔi nɛɛ ehaa!—Nyɛkanea Yuda 14, 15.\n10 Agbɛnɛ hu, susumɔ nɔ ni kɛ́ gbekɛ ko fee yɛ afi 1950 afii lɛ amli lɛ abuɔ lɛ akɛ eji atuatsemɔ, kɛ nɔ ni yaa nɔ ŋmɛnɛ lɛ he okwɛ. Akɛ nɔkwɛmɔnɔ lɛ, yɛ nakai beaŋ lɛ, fɔlɔi atsui yeɔ kɛ́ amɛna akɛ amɛbii miishɛre tawa, amɛmiinu dãa, loo amɛmiijo joi ni esaaa. Shi ŋmɛnɛ lɛ, wɔnuɔ saji ni kɛ́ ojwɛŋ he lɛ, ojwɛŋmɔ shɛɛɛ he tamɔ: Skul gbekɛ ko ni eye afii 15 ni etswara eklasbii tu, ni mɛi 2 egboi ni mɛi 13 hu epila. Oblahii komɛi ni etɔrɔ dãa egbe gbekɛ yoo ko ni ená afii nɛɛhu, ni amɛyi etsɛ kɛ enyɛmi ko. Adafitswaa kroko hu tsɔɔ akɛ, yɛ Asia maŋ ko mli lɛ, oblahii kɛ oblayei ji mɛi titri ni ye awui waa yɛ afii nyɔŋma akɔntaa ko ni abu lɛ mli. Ani enɛ etsɔɔɔ akɛ nibii amli miiwo wu ŋmɛnɛ?\n11. Mɛni hewɔ mɛi babaoo yɔseee akɛ nibii amli miiwo wu lɛ?\n11 Bɔfo Petro wie akɛ: “Naagbee gbii lɛ anɔ lɛ hefɛoyelɔi aaaba kɛ hefɛoyeli, mɛi ní aaanyiɛ yɛ amɛ diɛŋtsɛ amɛkɔnɔi lɛ anaa, ni amɛaakɛɛ: Nɛgbɛ ebaa lɛ he shiwoo lɛ yɔɔ? ejaakɛ kɛjɛ beyinɔ ní tsɛmɛi lɛ tee yawɔwɔi nɛɛ, bɔ ni nibii yɔɔ kɛjɛ jeŋbɔɔ shishijee mli lɛ, nakai nɔŋŋ amɛyɔɔ nɛɛ,” ni esane ja. (2 Pet. 3:3, 4) Mɛni hewɔ mɛi komɛi feɔ amɛnii yɛ nɛkɛ gbɛ nɔ? Etamɔ nɔ ni kɛ́ shihilɛ ko tee nɔ be kpalaŋŋ lɛ, mɛi ebuuu lɛ nɔ ko dɔŋŋ. Kɛ́ wɔnaanyo ko jeŋba tsake shwiaa lɛ, ekolɛ wɔnaa baakpɛ wɔhe, shi kɛ́ bɔ ni mɛi baa amɛjeŋ amɛhaa lɛ tsake fiofio yɛ be kpalaŋŋ mli lɛ, ekolɛ wɔyɔseŋ. Fɛɛ sɛɛ lɛ, esaaa akɛ wɔbuɔ tsakemɔ nɛɛ akɛ ejeee nɔ ko.\n12, 13. (a) Mɛni hewɔ esaaa akɛ wɔhaa shihilɛi ni yaa nɔ yɛ je lɛŋ lɛ jeɔ wɔnijiaŋ wui lɛ? (b) Mɛni baaye abua wɔ ni wɔkpee “jaramɔ bei” nɛɛ anaa?\n12 Bɔfo Paulo bɔ wɔ kɔkɔ akɛ, yɛ “naagbee gbii lɛ anɔ lɛ, jaramɔ bei baaba.” (2 Tim. 3:1) Shi shihilɛ lɛ jaraŋ bɔ ni wɔnyɛŋ naa wɔkpee, no hewɔ lɛ, esaaa akɛ wɔsheɔ gbeyei. Yɛ Yehowa, emumɔ lɛ, kɛ Kristofoi asafo lɛ yelikɛbuamɔ naa lɛ, wɔbaanyɛ wɔkpee shihilɛ fɛɛ shihilɛ ni wɔkɛbaakpe lɛ naa shweshweeshwe. Wɔbaanyɛ wɔya nɔ wɔye anɔkwa. Nyɔŋmɔ baaha wɔ “hewalɛ ní fá kɛteke nɔ.”—2 Kor. 4:7-10.\n13 Paulo kɛ wiemɔ “ná enɛ ole” lɛ je gbalɛ ni kɔɔ naagbee gbii ahe lɛ shishi. Wiemɔ nɛɛ maa nɔ mi akɛ gbalɛ nɛɛ baaba mli. Ŋwanejee ko bɛ he akɛ, nibii ni yaa nɔ yɛ je lɛ mli lɛ mli baaya nɔ awo wu kɛyashi Yehowa kɛ naagbee lɛ baaba. Yinɔsaneŋmalɔi haa wɔleɔ akɛ, beni akutsei komɛi loo maji komɛi amli bii ajeŋba kpɔtɔ lɛ, akpata akutso lɛ loo maŋ muu lɛ fɛɛ hiɛ. Shi be ko bako pɛŋ ni mɛi ajeŋba ekpɔtɔ yɛ jeŋ fɛɛ tamɔ bɔ ni eji amrɔ nɛɛ. Ekolɛ mɛi babaoo baabu enɛ akɛ ejeee nɔ ko, shi esa akɛ tsakemɔ kpele ni eba kɛjɛ afi 1914 lɛ aha wɔna faŋŋ akɛ, etsɛŋ ni Nyɔŋmɔ Maŋtsɛyeli lɛ baajie efɔŋfeemɔ kɛya.\nNƐKƐ YINƆ NƐƐ HOŊ\n14-16. Mɛni ji yiŋtoo ni ji etɛ hewɔ ni wɔheɔ wɔyeɔ akɛ etsɛŋ ni Nyɔŋmɔ Maŋtsɛyeli lɛ ‘baaba’ lɛ?\n14 Nɔ ni etee nɔ yɛ Nyɔŋmɔ webii lɛ ateŋ lɛ ji yiŋtoo ni ji etɛ hewɔ ni wɔyɔɔ nɔmimaa akɛ naagbee lɛ ebɛŋkɛ lɛ. Akɛ nɔkwɛmɔnɔ lɛ, dani abaato Nyɔŋmɔ Maŋtsɛyeli lɛ shishi yɛ ŋwɛi lɛ, no mli lɛ, ayɛ anɔkwafoi akuu fioo ko ni afɔ amɛ mu ni miisɔmɔ Nyɔŋmɔ yɛ shikpɔŋ lɛ nɔ. Beni nibii komɛi ni amɛkpaa gbɛ akɛ ebaaba mli yɛ afi 1914 lɛ baaa mli lɛ, mɛni amɛfee? Amɛteŋ mɛi babaoo fĩ shi yɛ kaa kɛ yiwaa ni akɛba amɛnɔ lɛ mli, ni amɛtee nɔ amɛsɔmɔ Yehowa. Yɛ afii ni eho lɛ amli lɛ, mɛi ni afɔ amɛ mu nɛɛ ateŋ mɛi babaoo loo ekolɛ amɛ fɛɛ po amɛye anɔkwa kɛtee gbele mli.\n15 Yɛ Yesu gbalɛ ni kɔɔ nibii agbɛjianɔtoo nɛɛ naagbee lɛ he lɛ mli lɛ, ewie akɛ: “Nɛkɛ yinɔ nɛɛ hoŋ, ja nii nɛɛ fɛɛ eba mli dã.” (Nyɛkanea Mateo 24:33-35.) Wɔnuɔ shishi akɛ, “nɛkɛ yinɔ nɛɛ” ni Yesu tsĩ tã lɛ kɔɔ Kristofoi ni afɔ amɛ mu akui enyɔ he. Klɛŋklɛŋ kuu lɛ ji mɛi ni yɔɔ wala mli yɛ afi 1914, ni nu shishi akɛ Kristo ebɔi nɔyeli yɛ nakai afi lɛ mli lɛ. Jeee akɛ mɛi nɛɛ yɛ wala mli yɛ afi 1914 lɛ mli kɛkɛ, shi moŋ, no mli lɛ akɛ mumɔ efɔ amɛ mu akɛ Nyɔŋmɔ bii dani afi 1914 lɛ shɛ loo afɔ amɛ mu yɛ nakai afi lɛ mli.—Rom. 8:14-17.\n16 Kuu ni ji enyɔ ni “nɛkɛ yinɔ nɛɛ” kɔɔ amɛhe lɛ ji mɛi ni banina klɛŋklɛŋ kuu lɛ mli bii lɛ ekomɛi. Jeee akɛ amɛbanina amɛ kɛkɛ, shi amɛ hu afɔ amɛ mu beni klɛŋklɛŋ kuu lɛ mli bii lɛ ekomɛi yɔɔ shikpɔŋ nɔ lolo lɛ. Belɛ, jeee mɛi ni afɔ amɛ mu ni yɔɔ ŋmɛnɛ lɛ ateŋ mɔ fɛɛ mɔ fata “nɛkɛ yinɔ nɛɛ” ni Yesu tsĩ tã lɛ he. Ŋmɛnɛ lɛ, mɛi ni yɔɔ kuu ni ji enyɔ lɛ mli lɛ miigbɔlɔ. Kɛlɛ, Yesu wiemɔi ni yɔɔ Mateo 24:34 lɛ haa wɔnáa nɔmimaa akɛ, “nɛkɛ yinɔ nɛɛ” ateŋ mɛi komɛi gboiŋ dani amanehulu kpeteŋkpele lɛ baaje shishi. Enɛ hu maa nɔ mi waa kɛhaa wɔ akɛ, be ni eshwɛ ni Nyɔŋmɔ Maŋtsɛyeli lɛ nɔ Maŋtsɛ lɛ baakpata nibii agbɛjianɔtoo fɔŋ nɛɛ hiɛ, ni ekɛ jalɛ jeŋ hee lɛ aba lɛ faaa dɔŋŋ.—2 Pet. 3:13.\nETSƐŊ KRISTO BAAGBE EKUNIMYELI LƐ NAA\n17. Mɛni Biblia mli gbalɛi etɛ ni wɔsusu he nɛɛ haa wɔnaa faŋŋ?\n17 Mɛni Biblia mli gbalɛi etɛ ni wɔsusu he nɛɛ haa wɔnaa faŋŋ? Yesu bɔ wɔ kɔkɔ akɛ, wɔleŋ nɔ gbi loo nɔ ŋmɛlɛtswaa nɔ ni naagbee lɛ baaba, ni yɛ anɔkwale mli lɛ, wɔleee hu. (Mat. 24:36; 25:13) Shi taakɛ Paulo tsĩ tã lɛ, wɔbaanyɛ wɔle “be lɛ,” ni ji naagbee gbii lɛ, ni wɔle hu. (Nyɛkanea Romabii 13:11.) Wɔyɛ nakai be, ni ji naagbee gbii lɛ amli. Kɛ́ wɔjwɛŋ Biblia mli gbalɛi kɛ nɔ ni Yehowa Nyɔŋmɔ kɛ Yesu Kristo tsuɔ lɛ nɔ jogbaŋŋ lɛ, ebaaha wɔna faŋŋ akɛ nibii agbɛjianɔtoo fɔŋ nɛɛ naagbee lɛ ebɛŋkɛ lɛɛlɛŋ.\n18. Mɛni baaba mɛi ni ekpɛlɛɛɛ Yesu Kristo nɔ akɛ Maŋtsɛ lɛ anɔ?\n18 Etsɛŋ, mɛi ni ekpɛlɛɛɛ hegbɛ ni akɛha Yesu Kristo, ni ji mɔ ni ta okpɔŋɔ yɛŋ lɛ nɔ lɛ nɔ lɛ baana akɛ amɛlaka amɛhe kwraa. Amɛnyɛŋ amɛjo kojomɔ ni akɛbaaba amɛnɔ lɛ naa foi. Kɛ́ eba lɛ nakai lɛ, amɛbaabo kɛ gbeyeishemɔ akɛ: “Namɔ aaanyɛ shi adamɔ?” (Kpoj. 6:15-17) Kɛlɛ, Kpojiemɔ yitso 7 lɛ haa wɔnaa hetoo lɛ. Mɛi ni afɔ amɛ mu lɛ kɛ mɛi ni yɔɔ hiɛnɔkamɔ akɛ amɛbaahi shikpɔŋ lɛ nɔ lɛ ‘baadamɔ shi,’ ejaakɛ Nyɔŋmɔ kpɛlɛɔ amɛnɔ. No sɛɛ lɛ, abaabaa “asafo babaoo” ni jɛ tooi krokomɛi lɛ ateŋ lɛ ayi kɛfo amanehulu kpeteŋkpele lɛ.—Kpoj. 7:9, 13-15.\n19. Akɛni oyɛ nɔmimaa akɛ naagbee lɛ ebɛŋkɛ hewɔ lɛ, mɛni gbɛ okpaa?\n19 Kɛ́ wɔjwɛŋ Biblia mli gbalɛi ni baa mli yɛ wɔbei nɛɛ amli lɛ anɔ jogbaŋŋ lɛ, Satan je lɛ gbalaŋ wɔjwɛŋmɔ, ni wɔbaana nɔ ni nibii ni yaa nɔ yɛ je lɛŋ lɛ tsɔɔ. Etsɛŋ, Kristo baatsɔ Harmagedon ta lɛ nɔ ekpata jeŋ fɔŋ nɛɛ hiɛ, ni ebaagbe ekunimyeli lɛ naa kwraa. (Kpoj. 19:11, 19-21) Kwɛ miishɛɛ ni wɔbaaná yɛ no sɛɛ!—Kpoj. 20:1-3, 6; 21:3, 4.


Mateo 20 | Baiblo ɔ Ngɛ Intanɛti ɔ Nɔ | New World Translation\nWai ngmɔ mi ní tsuli kɛ hiɔwo nɛ sɔ fiee (1-16)\nA gba Yesu gbenɔ ɔ kɛ fɔ si ekohu (17-19)\nBlɔ nya bimi ngɛ Matsɛ Yemi ɔ mi (20-28)\nYesu ji kpɔmi nɔ́ ngɛ nihi babauu a he (28)\nA tsa nyumu hɛ yuyuili enyɔ (29-34)\n20 “Ejakaa hiɔwe Matsɛ Yemi ɔ ngɛ kaa nyɔmtsɛ ngɛ we ko mi nɛ e je kpo mɔtu mla konɛ e ya hla apaatsɛmɛ nɛ a ya tsu ní ngɛ e wai ngmɔ mi. 2 Benɛ e kɛ apaatsɛmɛ ɔmɛ ye nya kaa ngɛ ligbi ɔ mi ɔ, e ma ha mɛ denario* kakaaka nɛ a kplɛɛ nɔ ɔ, e wo mɛ blɔ kɛ ho e wai ngmɔ ɔ mi ya. 3 Benɛ e je kpo ekohu ngɛ ngmlɛfia etɛne* ɔ mi ɔ, e na ni kpahi nɛ a daa si ngɛ jua a nɔ nɛ nɔ ko bɔɛ mɛ apaa; 4 nɛ e de mɛ ke, ‘Nyɛ hu nyɛɛ ya ye wai ngmɔ ɔ mi, nɛ ma wo nyɛ hiɔ nɛ sa.’ 5 Kɛkɛ nɛ a ho. Maa pee ngmlɛfia ekpane* ɔ kɛ ngmlɛfia nɛɛne* ɔ mi ɔ, e kpale je kpo nɛ e ya pee jã kɛ̃. 6 Nyagbe ɔ, maa pee ngmlɛfia nyɔngma kɛ kakene* ɔ mi ɔ, e je kpo nɛ e na ni kpahi nɛ a daa si, nɛ e bi mɛ ke, ‘Mɛni he je nɛ nyɛ daa si ngɛ hiɛ ɔ ligbi mluku ɔ tsuo nɛ nɔ ko bɔɛ nyɛ apaa a?’ 7 A he nɔ ke, ‘Ejakaa nɔ ko ha we wɔ ní tsumi.’ E de mɛ ke, ‘Nyɛ hu nyɛɛ ya wai ngmɔ ɔ mi.’ 8 “Benɛ e su gbɔkuɛ ɔ, wai ngmɔtsɛ ɔ de nyumu nɛ e hyɛɛ e níhi a nɔ ɔ ke, ‘Tsɛ ní tsuli ɔmɛ nɛ o wo mɛ hiɔ. Moo je sisi kɛ je sekpɛtsɛmɛ ɔmɛ a nɔ nɛ o ya gbe nya ngɛ kekletsɛmɛ ɔmɛ a nɔ.’ 9 Benɛ ngmlɛfia nyɔngma kɛ kakene bi ɔmɛ ba a, a ti nɔ fɛɛ nɔ nine su denario* kake nɔ. 10 Enɛ ɔ he ɔ, benɛ kekletsɛmɛ ɔmɛ ba a, a susu kaa a nine maa su hiɔwo fuu nɔ, se mɛ hu a ha mɛ denario* kakaaka. 11 Benɛ a nine su nɔ ɔ, a bɔni munyu huitihuiti tumi kɛ ngɛ nyɔmtsɛ ngɛ we ɔ mi ɔ sie, 12 nɛ a de ke, ‘Sekpɛtsɛmɛ nɛ ɔmɛ tsu ní ngmlɛfia kake pɛ, se wɔ nɛ wa gbo dengme kɛ tsu ní ligbi ɔ tsuo nɛ pu tsoo wɔ ɔ, o wo waa kɛ mɛ tsuo hiɔ fiee!’ 13 Se e de a kpɛti nɔ kake ke, ‘Awetsɛ, i tɔ̃ we o nɔ. Tse wa ye nya kaa ma ha mo denario* kake nɛ o kplɛɛ, aloo pi jã? 14 Moo ngɔ o nɔ́ ɔ nɛ o ho. I suɔ kaa ma ha sekpɛ nɔ nɛ ɔ kaa bɔ nɛ i ha mo ɔ nɔuu. 15 Anɛ i be he blɔ kaa i ngɔɔ imi nitsɛ ye níhi kɛ peeɔ nɔ́ nɛ i suɔ lo? Aloo kpakpa nɛ i peeɔ ɔ* he nɛ o hɛ ngmɛ ngɛ tsue* ngɛ ɔ?’ 16 Jã kɛ̃ nɛ sekpɛtsɛmɛ ma ba pee kekletsɛmɛ, nɛ kekletsɛmɛ ma ba pee sekpɛtsɛmɛ.” 17 Benɛ Yesu ngɛ kuɔe kɛ yaa Yerusalɛm ɔ, e tsɛ e kaseli 12 ɔmɛ kɛ ya he ko banee ngɛ blɔ ɔ nɔ, nɛ e de mɛ ke: 18 “Hyɛ! Wa ngɛ kuɔe kɛ yaa Yerusalɛm, nɛ a maa ngɔ nɔmlɔ Bi ɔ kɛ wo osɔfo nikɔtɔma amɛ kɛ womi ngmali ɔmɛ a dɛ mi. A maa bu lɛ gbenɔ fɔ 19 nɛ a maa ngɔ lɛ kɛ ha nihi nɛ a je je ma amɛ a mi ɔ nɛ a maa ye e he fɛu, nɛ a maa fiaa lɛ kpa, nɛ a maa gbe lɛ ngɛ tso nɔ; nɛ ngɛ ligbi etɛne ɔ nɔ ɔ, a ma tle lɛ si.” 20 Lɔ ɔ se ɔ, Zebedeo binyumu ɔmɛ a yayo kɛ e binyumu ɔmɛ ba Yesu ngɔ nɛ e ba kpla si nɛ e kɛ e hiami nɔ́ ko fɔ Yesu hɛ mi. 21 Yesu bi lɛ ke: “Mɛni o ngɛ hlae?” E ha lɛ heto ke: “De nɛ ye binyumu enyɔ nɛ ɔmɛ a ti nɔ kake nɛ e hi si ngɛ o hiɔ nɔ, nɛ nɔ kake hu nɛ e hi si ngɛ o muɔ nɔ ngɛ o Matsɛ Yemi ɔ mi.” 22 Yesu he nɔ ke: “Nyɛ li nɔ́ nɛ nyɛ ngɛ bie ɔ. Anɛ nyɛ ma nyɛ maa nu kplu nɛ i ma numi ɔ lo?” A he nɔ ke: “Wa ma nyɛ.” 23 E de mɛ ke: “Niinɛ, nyɛ maa nu ye kplu ɔ, se kaa nɔ ko maa hi si ngɛ ye hiɔ nɔ loo ye muɔ nɔ ɔ lɛɛ, pi ye blɔ nya ji lɔ ɔ, mohu ɔ, e ngɛ kɛ ha nihi nɛ ye Tsɛ ɔ dla ngɔ to ɔ.” 24 Benɛ ni nyɔngma amɛ nɛ a piɛ ɔ nu nɔ́ nɛ ɔ he ɔ, a mi mi fu nyɛmimɛ enyɔ ɔmɛ. 25 Se Yesu tsɛ mɛ kɛ ba e ngɔ nɛ e de mɛ ke: “Nyɛ le kaa je ma amɛ a nɔ yeli ɔmɛ yeɔ a nɔ, nɛ nimli ngua amɛ yeɔ a nɔ kɛ he wami. 26 E sɛ nɛ e ba jã ngɛ nyɛ kpɛti; mohu ɔ, nɔ fɛɛ nɔ nɛ e suɔ kaa e pee nɔmlɔ ngua ngɛ nyɛ kpɛti ɔ, e sa nɛ e pee nyɛ sɔmɔlɔ, 27 nɛ nɔ fɛɛ nɔ nɛ e suɔ kaa e ye kekleekle blɔ he ngɛ nyɛ kpɛti ɔ, e sa nɛ e pee nyɛ nyɔguɛ. 28 Kaa bɔ nɛ e ji ngɛ nɔmlɔ Bi ɔ blɔ fa mi ɔ, e ba, pi kaa a ba sɔmɔ lɛ, se mohu konɛ e ba sɔmɔ nɛ e ngɔ e wami* kɛ ha kaa kpɔmi nɔ́ nɛ e kɛ kpɔ̃ nihi babauu.” 29 Benɛ a ngɛ Yɛriko ma a mi jee ɔ, nimli babauu nyɛɛ e se. 30 Nɛ hyɛ! nyumu hɛ yuyuili enyɔ hii si ngɛ gbɛjegbɛ ɔ he, nɛ a nu kaa Yesu bee, nɛ a kpa ngmlaa ke: “Nyɔmtsɛ, David Bi, naa wɔ mɔbɔ!” 31 Se asafo kuu ɔ kã a hɛ mi, nɛ a de mɛ ke a pee kɔ̃; se a kpa ngmlaa wawɛɛ po pe kekle ɔ, nɛ a de ke: “Nyɔmtsɛ, David Bi, naa wɔ mɔbɔ!” 32 Enɛ ɔ he ɔ, Yesu da si, nɛ e tsɛ mɛ, nɛ e bi mɛ ke: “Mɛni nyɛ suɔ nɛ ma pee ha nyɛ?” 33 A de lɛ ke: “Nyɔmtsɛ, ha nɛ wa hɛ ngmɛ ɔmɛ nɛ a bli.” 34 A he pee Yesu mɔbɔ, nɛ e ta a hɛ ngmɛ ɔmɛ a he, nɛ amlɔ nɔuu nɛ a bɔni nɔ́ hyɛmi ekohu, nɛ a nyɛɛ e se.\n^ Maa pee mɔtu ngmlɛ 9.\n^ Maa pee gbɔkuɛ ngmlɛ 5.\n^ Aloo “ye nɔ nɔ́ hami faa a.”\n^ Hela, “Aloo o hɛ ngmɛ hí akɛnɛ i peeɔ kpakpa a he je lo?”


Heyeli Ni Nyɔŋmɔ Kɛduro Wɔ Lɛ | Nikasemɔ\nKANEMƆ YƐ Afrikaans Albania Amerika Mumuii Awiemɔ Amharic Angola Mumuii Awiemɔ Arabic Argentina Mumuii Awiemɔ Armenia Australia Mumuii Awiemɔ Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Blɔfo Bolivia Mumuii Awiemɔ Boulou Brazil Mumuii Awiemɔ Britian Mumuii Awiemɔ Bulgaria Catalan Cebuano Chichewa Chile Mumuii Awiemɔ China Mumuii Awiemɔ Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Colombia Mumuii Awiemɔ Croatia Cuban Sign Language Czech Czech Mumuii Awiemɔ Dangme Denmark Digor Douala Dutch Ecuador Mumuii Awiemɔ Efik Estonia Ewe Fiji Filipi Mumuii Awiemɔ Finland Finland Mumuii Awiemɔ Fon French French Mumuii Awiemɔ Ga Georgia Germany Germany Mumuii Awiemɔ Guarani Gujarat Gun Haitian Creole Hausa Hebri Hela Hiligaynon Hindi Hiri Motu Hungary Hungary Mumuii Awiemɔ Ibanag Iceland Igbo Iloko India Mumuii Awiemɔ Indonesia Indonesia Mumuii Awiemɔ Isoko Italia Italia Mumuii Awiemɔ Japan Japan Mumuii Awiemɔ Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Korea Mumuii Awiemɔ Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvia Lingala Lithuania Luganda Lunda Luo Luvale Macedonia Malagasy Malay Malayalam Mambwe-Lungu Marathi Maya Mbunda Mexico Mumuii Awiemɔ Mingrelian Mongolia Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norway Nzema Okpe Oromo Ossetia Otetela Pangasinan Papiamento (Curaçao) Paraguay Mumuii Awiemɔ Persia Peru Mumuii Awiemɔ Poland Poland Mumuii Awiemɔ Portugal Portugal Mumuii Awiemɔ Punjabi Quebec Mumuii Awiemɔ Quechua (Bolivia) Romania Romania Mumuii Aweimɔ Russia Russia Mumuii Awiemɔ Samoa Sango Sepedi Serbia Serbia (Roma) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Mumuii Awiemɔ Slovenia Solomon Islands Pidgin Spania Spania Mumuii Awiemɔ Sranantongo Swahili Swahili (Congo) Swati Sweden Tagalog Tajiki Tamil Tatar Telugu Tetun Dili Thailand Tigrinya Tiv Tok Pisin Tonga Tshiluba Tsonga Turkey Turkmen Tuvalu Twi Tzotzil Ukrain Urhobo Uzbek Venda Venezuela Mumuii Awiemɔ Vietnam Waray-Waray Welsh Wolaita Xhosa Yoruba Zande Zapotec (Isthmus) Zimbabwe Mumuii Awiemɔ Zulu\n“He ni Yehowa mumɔ lɛ yɔɔ lɛ, jɛmɛ heyeli yɔɔ.”—2 KOR. 3:17.\nLALAI: 62, 65\nMɛɛ nɔ ko ni jara wa Yehowa kɛduro wɔ fɛɛ?\nMɛɛ gbɛ nɔ wɔbaanyɛ wɔkɛ hegbɛ ni wɔyɔɔ akɛ wɔ diɛŋtsɛ wɔkpɛ wɔyiŋ yɛ saji ahe lɛ atsu nii yɛ gbɛ ni baatsɔɔ akɛ wɔsumɔɔ Yehowa lɛ nɔ?\nMɛni wɔbaanyɛ wɔfee kɛtsɔɔ akɛ wɔkpɛlɛɔ nɔ akɛ mɛi krokomɛi hu yɛ hegbɛ ni amɛ diɛŋtsɛ amɛkpɛɔ amɛyiŋ yɛ saji ahe?\n1, 2. (a) Mɛɛ susumɔi srɔtoi mɛi hiɛ yɛ hegbɛ ni wɔyɔɔ akɛ wɔ diɛŋtsɛ wɔkpɛɔ wɔyiŋ lɛ he? (b) Mɛni Biblia lɛ wieɔ yɛ sane nɛɛ he? Ni mɛɛ sanebimɔi wɔbaahã hetoo?\nBE KO lɛ, yoo ko kɛɛ enaanyo ko akɛ: “Kaahã mijwɛŋ pii; tsɔɔmɔ mi nɔ ni mifee kɛkɛ. No baafee oya.” Yoo nɛɛ shwe akɛ enaanyo lɛ akpɛ yiŋ ahã lɛ, moŋ fe ni ekɛ hegbɛ ni Yehowa eduro wɔteŋ mɔ fɛɛ mɔ akɛ lɛ diɛŋtsɛ ekpɛ eyiŋ yɛ saji ahe lɛ baatsu nii. Ni bo hu? Te onaa hegbɛ nɛɛ ohãa tɛŋŋ? Ani bo diɛŋtsɛ okpɛɔ oyiŋ yɛ saji ahe, aloo ohãa mɛi krokomɛi kpɛɔ yiŋ amɛhãa bo?\n2 Mɛi hiɛ susumɔi srɔtoi yɛ sane nɛɛ he. Mɛi komɛi kɛɛ Nyɔŋmɔ hãko wɔ hegbɛ ni wɔ diɛŋtsɛ wɔkpɛ wɔyiŋ yɛ nɔ ko nɔ ko he, ejaakɛ etsɔ hiɛ ekpɛ yiŋ yɛ nɔ fɛɛ nɔ he ehã wɔ momo. Mɛi komɛi hu kɛɛ dani wɔbaanyɛ wɔkɛɛ akɛ wɔyɛ hegbɛ ni wɔ diɛŋtsɛ wɔkpɛɔ wɔyiŋ yɛ saji ahe lɛ, ja aŋmɛɛ wɔhe ni wɔfee nɔ fɛɛ nɔ ni wɔsumɔɔ. Shi nɔ ni Nyɔŋmɔ Wiemɔ, ni ji Biblia lɛ, wieɔ yɛ sane nɛɛ he lɛ ji nɔ ni esa akɛ wɔkɛtsu nii. Biblia lɛ hãa wɔleɔ akɛ, be ni Yehowa bɔ wɔ lɛ, eduro wɔ hegbɛ kɛ nyɛmɔi ni wɔ diɛŋtsɛ wɔkpɛ wɔyiŋ yɛ nilee mli. (Kanemɔ Yoshua 24:15.) Biblia lɛ hãa sanebimɔi ni nyiɛ sɛɛ nɛɛ hu ahetoo: Te esa akɛ wɔkɛ hegbɛ ni wɔyɔɔ akɛ wɔ diɛŋtsɛ wɔkpɛ wɔyiŋ yɛ saji ahe lɛ atsu nii ahã tɛŋŋ? Ani wɔbaanyɛ wɔfee nɔ fɛɛ nɔ ni wɔsumɔɔ? Mɛɛ gbɛ nɔ wɔbaanyɛ wɔkɛ hegbɛ nɛɛ atsu nii yɛ gbɛ ni baatsɔɔ akɛ wɔsumɔɔ Yehowa lɛ nɔ? Mɛni wɔbaanyɛ wɔfee kɛtsɔɔ akɛ wɔkpɛlɛɔ nɔ akɛ mɛi krokomɛi hu yɛ hegbɛ nɛɛ eko?\nMƐƐ GBƐ NƆ WƆBAANYƐ WƆKASE YEHOWA KƐ YESU?\n3. Eyɛ mli akɛ Yehowa baanyɛ afee nɔ fɛɛ nɔ ni esumɔɔ moŋ, shi te ekpɛɔ eyiŋ ehãa tɛŋŋ?\n3 Yehowa baanyɛ afee nɔ fɛɛ nɔ ni esumɔɔ. Kɛ̃lɛ, wɔbaanyɛ wɔkase nɔ ko yɛ bɔ ni ekpɛɔ eyiŋ ehãa lɛ mli. Akɛ nɔkwɛmɔnɔ lɛ, ehala Israel maŋ lɛ akɛ “lɛ diɛŋtsɛ emaŋ.” (5 Mose 7:6-8) Nɔ ko hewɔ Yehowa fee nakai lɛ. Efee nakai koni ekɛye shi ko ni ewo Abraham lɛ nɔ. (1 Mose 22:15-18) Kɛfata he lɛ, Yehowa lɛ, suɔmɔ ji lɛ, ni egbɛi fɛɛ ja, ni ehãa enɛ kudɔɔ yiŋ fɛɛ ni ekpɛɔ lɛ. Wɔnaa enɛ faŋŋ yɛ bɔ ni ekɛ Israelbii lɛ ye ehã lɛ mli. Kɛ́ amɛgbo enɔ toi lɛ, etsɔseɔ amɛ, shi kɛ́ amɛtsake amɛtsui lɛ, enaa amɛ mɔbɔ, ni ejieɔ suɔmɔ kpo etsɔɔ amɛ. Ewie yɛ amɛhe akɛ: “Matsa amɛsɛɛsɛɛyaa lɛ, masumɔ amɛ yɛ tsuijurɔ naa.” (Hosh. 14:5) Yehowa kpɛɔ eyiŋ bɔ ni mɛi krokomɛi baaná he sɛɛ, ni enɛ ji nɔkwɛmɔnɔ kpakpa kɛhã wɔ.\n4, 5. (a) Namɔ ji mɔ klɛŋklɛŋ ni Nyɔŋmɔ duro lɛ hegbɛ akɛ lɛ diɛŋtsɛ ekpɛ eyiŋ? Ni te ekɛ hegbɛ nɛɛ tsu nii ehã tɛŋŋ? (b) Mɛɛ sane esa akɛ wɔteŋ mɔ fɛɛ mɔ abi ehe?\n4 Be ni Yehowa bɔ ŋwɛibɔfoi kɛ adesai lɛ, ekpɛ eyiŋ akɛ ebaahã amɛ hegbɛ ni amɛ diɛŋtsɛ amɛkpɛ amɛyiŋ yɛ saji ahe. Mɔ klɛŋklɛŋ ni eduro lɛ hegbɛ nɛɛ ji ekromɔ-Bi Yesu, mɔ ni ebɔ yɛ ehenɔ lɛ. (Kol. 1:15) Yesu kɛ hegbɛ ni Yehowa kɛduro lɛ lɛ tsu nii jogbaŋŋ. Akɛ nɔkwɛmɔnɔ lɛ, dani ebaaba shikpɔŋ lɛ nɔ lɛ, ekpɛ eyiŋ akɛ, ebaaya nɔ eye e-Tsɛ lɛ anɔkwa, moŋ fe ni ebaayafata Satan, atuatselɔ lɛ he. Be ni eba shikpɔŋ lɛ nɔ hu lɛ, ekpoo Satan lakamɔi lɛ fɛɛ. (Mat. 4:10) Gbi gbɛkɛ ni enɔ jetsɛremɔ lɛ abaagbe lɛ lɛ, ekɛ hiɛdɔɔ sɔle ni ekɛɛ Yehowa akɛ, ebaafee esuɔmɔnaa nii. Esɔle akɛ: “Ataa, kɛ́ oosumɔ lɛ, jiemɔ kpulu nɛɛ kɛje minɔ. Kɛ̃lɛ, hã osuɔmɔnaa nii aba mli, jeee minɔ.” (Luka 22:42) Ani wɔbaanyɛ wɔkase Yesu, ni wɔ hu wɔtswa wɔfai shi akɛ, wɔkɛ hegbɛ ni Yehowa eduro wɔ lɛ baafee nɔ ni esumɔɔ koni wɔkɛwo ehiɛ nyam?\n5 Hɛɛ, wɔbaanyɛ, ejaakɛ wɔ hu, Nyɔŋmɔ bɔ wɔ yɛ ehenɔ. (1 Mose 1:26) Shi akɛni Yehowa pɛ yɔɔ hegbɛ akɛ efeɔ nɔ fɛɛ nɔ ni esumɔɔ hewɔ lɛ, ehã wɔ husui; no ji, etsɔɔ wɔ he ni hegbɛ ni ekɛduro wɔ lɛ yawaa, ni esumɔɔɔ ni wɔtekeɔ husui nɛɛ. Akɛ nɔkwɛmɔnɔ lɛ, Biblia lɛ kɛɔ akɛ, “ŋamɛi aŋɔ amɛhe amɛwo amɛwumɛi ashishi,” ni bii hu aŋɔ amɛhe amɛwo amɛfɔlɔi ashishi. (Efe. 5:22; 6:1) Mɛɛ gbɛ nɔ husui nɛɛ saa bɔ ni wɔkɛ hegbɛ ni wɔyɔɔ akɛ wɔ diɛŋtsɛ wɔkpɛɔ wɔyiŋ yɛ nibii ahe lɛ tsuɔ nii wɔhãa lɛ he? Esa akɛ wɔle sane nɛɛ hetoo, ejaakɛ eji wala kɛ gbele sane.\nMƐNI BAATSƆƆ AKƐ WƆKƐ HEGBƐ NI YEHOWA KƐDURO WƆ LƐ MIITSU NII JOGBAŊŊ?\n6. Okɛ nɔkwɛmɔnɔ ko ahã kɛtsɔɔ nɔ hewɔ ni ehi akɛ abaawo mlai yɛ hegbɛi ni wɔyɔɔ lɛ ahe.\n6 Shi kɛ́ hegbɛ ni Yehowa kɛduro wɔ lɛ yawaa he ko lɛ, ani wɔbaanyɛ wɔwie akɛ wɔyɛ heyeli lɛɛlɛŋ? Hɛɛ, wɔbaanyɛ! Mɛni hewɔ? Mlai ni awo yɛ hegbɛi ni wɔyɔɔ lɛ ahe lɛ buɔ wɔhe. Akɛ nɔkwɛmɔnɔ lɛ, wɔyɛ hegbɛ ni wɔfãa gbɛ kɛyaa he fɛɛ he ni wɔsumɔɔ. Shi eji tsɔnekudɔlɔi nyɛɔ amɛwoɔ amɛtsɔji lɛ foi bɔ ni amɛsumɔɔ, ni amɛnyɛɔ amɛnyiɛɔ gbɛ lɛ nɔ he fɛɛ he kɛkɛ ní mla ko kwraa kudɔɔɔ amɛ kulɛ, ani wɔbaaná hegbɛ ni wɔyɔɔ nɛɛ he sɛɛ? Dabi. Mlai yeɔ amɛbuaa wɔ ni wɔnáa hegbɛi ni wɔyɔɔ lɛ ahe sɛɛ. Wɔbaasusu bɔ ni mɛi komɛi ni awie amɛhe yɛ Biblia lɛ mli lɛ kɛ hegbɛ ni Yehowa kɛduro amɛ lɛ tsu nii amɛhã lɛ he, koni no ahã wɔna nɔ hewɔ ni nilee yɔɔ mli akɛ wɔbaahi shi yɛ husui ni Yehowa efolɔ lɛ anaa.\n7. (a) Mɛni ji nɔ kome ni hã esoro Adam yɛ kooloi lɛ ahe? (b) Tsɔɔmɔ gbɛ kome ni Adam kɛ hegbɛ ni Nyɔŋmɔ kɛhã lɛ lɛ tsu nii ehã.\n7 Be ni Nyɔŋmɔ bɔ Adam, ni ji klɛŋklɛŋ gbɔmɔ lɛ, eduro lɛ hegbɛ ni ekɛduro ŋwɛibɔfoi lɛ eko. No ji, ehã lɛ hegbɛ ni lɛ diɛŋtsɛ ekpɛ eyiŋ yɛ saji ahe. Enɛ hã esoro lɛ yɛ kooloi lɛ ahe, ejaakɛ Nyɔŋmɔ hãaa kooloi lɛ hegbɛ nɛɛ. Susumɔ gbɛ kome ni Adam kɛ hegbɛ nɛɛ tsu nii ehã yɛ nilee mli lɛ he okwɛ. Eyɛ mli akɛ Nyɔŋmɔ bɔ kooloi dani ebɔ Adam moŋ, shi ewooo amɛ gbɛ́i. Ekɛ amɛ ba Adam ŋɔɔ, “koni ekwɛ bɔ ni eeetsɛ amɛ ehã.” Adam kwɛ bɔ ni kooloi lɛ ateŋ eko fɛɛ eko feɔ enii ehãa, ni edamɔ no nɔ ewo lɛ gbɛ́i ni sa lɛ. Bɔ fɛɛ bɔ ni Adam baatsɛ “kooloo fɛɛ kooloo ni hiɛ kã lɛ, no nɔŋŋ ji egbɛ́i.” Yehowa tsakeee lɛ. Ekã shi faŋŋ akɛ, nitsumɔ nɛɛ hã Adam mii shɛ ehe waa.—1 Mose 2:19.\n8. Mɛni Adam fee kɛtsɔɔ akɛ ekɛ heyeli ni Nyɔŋmɔ kɛhã lɛ lɛ tsuuu nii jogbaŋŋ? Ni mɛni jɛ yiŋ gbonyo ni ekpɛ lɛ mli kɛba?\n8 Yehowa kɛɛ Adam akɛ, esaa shikpɔŋ lɛ nɔ fɛɛ ni etsɔ Paradeiso. Ekɛɛ lɛ akɛ: “Nyɛfɔa ni nyɛyi afáa ni nyɛyia shikpɔŋ lɛ nɔ obɔ, ni nyɛnaanaa nɔ, ni nyɛyea ŋshɔŋloi kɛ ŋwɛi loofɔji kɛ kooloo fɛɛ kooloo ni tsiɔ ehe yɛ shikpɔŋ lɛ nɔ lɛ nɔ.” (1 Mose 1:28) Dɔlɛ sane ji akɛ, Adam hiɛ eyasɔɔɔ nitsumɔ ni Yehowa kɛhã lɛ lɛ. Nyɔŋmɔ wo lɛ mla akɛ ekaye tso ko nɔ yibii. Shi eku mla nɛɛ mli, ni eye tso lɛ nɔ yibii lɛ eko. Ekɛ hegbɛ ni Nyɔŋmɔ kɛhã lɛ akɛ lɛ diɛŋtsɛ ekpɛ eyiŋ yɛ saji ahe lɛ tsuuu nii jogbaŋŋ. Nɔ ni efee nɛɛ ehã adesai fɛɛ ni ehi shi kɛjɛ nakai beiaŋ aahu kɛbashi ŋmɛnɛ lɛ miina nɔ. (Rom. 5:12) Kɛ́ wɔhã yiŋ gbonyo ni Adam kpɛ lɛ kɛ naagbai ni ejɛ mli kɛba lɛ hi wɔjwɛŋmɔ mli lɛ, no baatsirɛ wɔ ni wɔkɛ heyeli ni Nyɔŋmɔ kɛhã wɔ lɛ atsu nii jogbaŋŋ, ni wɔye mlai fɛɛ ni Yehowa ewo wɔ lɛ anɔ.\n9. Mɛɛ hegbɛ Yehowa hã Israelbii lɛ? Shi te amɛfee amɛnii amɛhã tɛŋŋ?\n9 Adam kɛ Hawa esha lɛ hewɔ lɛ, wɔ fɛɛ wɔyeee emuu ni wɔgboiɔ. Kɛ̃lɛ, Yehowa shɔ̃ko hegbɛ ni wɔyɔɔ akɛ wɔkpɛɔ wɔyiŋ yɛ saji ahe lɛ kɛjeko wɔdɛŋ. Wɔnaa enɛ yɛ bɔ ni ekɛ Israel maŋ lɛ ye ehã lɛ mli. Yehowa tsɔ etsulɔ Mose nɔ ehã amɛ hegbɛ ni amɛhala kɛji amɛmiisumɔ ni amɛtsɔ lɛ diɛŋtsɛ enɔ yɛ maji fɛɛ ateŋ. (2 Mose 19:3-6) Ani amɛkpɛlɛ Yehowa ninefɔ̃ɔ lɛ nɔ? Hɛɛ, amɛkpɛlɛ nɔ, ni amɛhala akɛ amɛkɛ gbɛtsɔɔmɔi fɛɛ ni ekɛbaahã amɛ lɛ baatsu nii. Amɛkɛ gbee kome wie akɛ: “Nibii fɛɛ ni Yehowa ewie lɛ wɔɔfee.” (2 Mose 19:8) Mɔbɔ sane ji akɛ, sɛɛ mli lɛ, amɛkpɛ amɛyiŋ akɛ amɛboŋ Yehowa toi dɔŋŋ. Amɛyeee shi ni amɛwo Nyɔŋmɔ lɛ nɔ. Nyɛkahãa wɔfea wɔnii tamɔ Israelbii lɛ. Moŋ lɛ, nyɛhãa wɔhia Yehowa masɛi daa, ni wɔbo gbɛtsɔɔmɔi fɛɛ ni ekɛhãa wɔ lɛ atoi. No baatsɔɔ akɛ wɔhiɛ sɔɔ hegbɛ ni ekɛhã wɔ lɛ.—1 Kor. 10:11.\n10. Mɛɛ nɔkwɛmɔnii yɔɔ Biblia lɛ mli ni tsɔɔ akɛ adesai ni yeee emuu baanyɛ ajɛ amɛsuɔmɔ mli amɛwo Nyɔŋmɔ hiɛ nyam? (Kwɛmɔ mfoniri ni yɔɔ nikasemɔ lɛ shishijee lɛ.)\n10 Hebribii yitso 11 lɛ wieɔ Nyɔŋmɔ tsuji 16 ni hala akɛ amɛkɛ gbɛtsɔɔmɔi fɛɛ ni Nyɔŋmɔ ehã amɛ lɛ baatsu nii lɛ ahe. Enɛ ni amɛfee lɛ hewɔ lɛ, Yehowa jɔɔ amɛ waa, ni ehã amɛ hiɛnɔkamɔ. Akɛ nɔkwɛmɔnɔ lɛ, Noa jie hemɔkɛyeli kpele kpo. Be ni Nyɔŋmɔ kɛɛ lɛ akɛ ekpɛ adeka koni akɛbaa lɛ kɛ eweku lɛ yi, bɔ ni afee ni adesai ashishi akabule kɛje shikpɔŋ lɛ nɔ lɛ, ebo toi ni efee nakai. (Heb. 11:7) Abraham kɛ Sara hu jɛ amɛsuɔmɔ mli amɛbo Nyɔŋmɔ toi. Be ni Nyɔŋmɔ kɛɛ amɛ akɛ amɛfã kɛjɛ Ur ni amɛyahi shikpɔŋ ni ebaatsɔɔ amɛ lɛ nɔ lɛ, amɛfee nakai. Be ni amɛfãa gbɛ lɛ, amɛná hegbɛ ni amɛkɛbaaku amɛsɛɛ kɛya amɛmaŋ Ur, shi amɛfeee nakai. Moŋ lɛ, amɛkɛ amɛjwɛŋmɔ ma he kpakpa ni Nyɔŋmɔ ewo amɛ shi akɛ ekɛbaahã amɛ lɛ nɔ. (Heb. 11:8, 13, 15, 16) Mose kpoo Ejipt jwetrii lɛ, ni “ehala akɛ afee lɛ kɛ Nyɔŋmɔ webii lɛ niseniianii moŋ fe nɔ ni eeeye esha mli ŋɔɔmɔ be kukuoo ko.” (Heb. 11:24-26) Nyɛhãa wɔkasea blema anɔkwafoi nɛɛ ahemɔkɛyeli lɛ, ni wɔ hu wɔjɛ wɔsuɔmɔ mli wɔfee Nyɔŋmɔ suɔmɔnaa nii.\n11. (a) Kɛ́ wɔhala akɛ wɔbaasɔmɔ Yehowa lɛ, mɛɛ jɔɔmɔ kpele wɔbaaná? (b) Mɛni hewɔ oosumɔ ni okɛ hegbɛ ni Yehowa kɛduro bo lɛ atsu nii jogbaŋŋ lɛ?\n11 Ekolɛ wɔbaasumɔ ni mɛi krokomɛi akpɛ yiŋ amɛhã wɔ, kɛ jwɛŋmɔ lɛ akɛ no baafee oya. Shi kɛ́ wɔfee nakai lɛ, jɔɔmɔ kpele ko baaŋmɛɛ wɔ. Nakai jɔɔmɔ lɛ ji nɔ ni awie he yɛ 5 Mose 30:19, 20 lɛ. (Kanemɔ.) Yɛ kuku 19 lɛ, Yehowa kɛ nibii komɛi shwie Israelbii lɛ ahiɛ koni amɛhala emli nɔ ni amɛsumɔɔ. Yɛ kuku 20 lɛ, ehã amɛle akɛ, kɛji amɛhala akɛ amɛbaasɔmɔ lɛ lɛ, no tsɔɔ akɛ amɛsumɔɔ lɛ kɛ amɛtsui fɛɛ. Wɔ hu kɛ́ wɔhala akɛ wɔbaasɔmɔ Yehowa lɛ, no tsɔɔ akɛ, wɔsumɔɔ lɛ kɛ wɔtsui fɛɛ, ni wɔkɛ hegbɛ ni ekɛduro wɔ lɛ miitsu nii kɛmiiwo ehiɛ nyam!\nOKƐ HEGBƐ NI YEHOWA KƐDURO BO LƐ AKAFEE NIBII GBOHII\n12. Mɛni esaaa akɛ wɔfeɔ kɔkɔɔkɔ?\n12 Ŋɔɔ lɛ akɛ, oke onaanyo ko nɔ ko ni jara wa waa. Shi sɛɛ mli lɛ, oná ole akɛ eshɛ onikeenii lɛ efɔ̃, aloo ekɛpila mɔ ko. Te obaanu he ohã tɛŋŋ? Agbɛnɛ, susumɔ bɔ ni Yehowa hu baanu he ehã kɛji ekwɛ bɔ ni adesai babaoo kɛ hegbɛ ni ekɛduro amɛ lɛ feɔ nibii gbohii kɛ bɔ ni amɛkɛyeɔ mɛi krokomɛi awui lɛ he okwɛ. Biblia lɛ wieɔ akɛ, “naagbee gbii” lɛ amli lɛ, mɛi baafee “trumui,” ni no pɛpɛɛpɛ wɔnaa ŋmɛnɛ lɛ. (2 Tim. 3:1, 2) Ekaba kɔkɔɔkɔ akɛ wɔkɛ nikeenii ni jara wa nɛɛ ni Yehowa kɛduro wɔ lɛ baatsu nii yɛ gbɛ ni esaaa nɔ. Mɛni baaye abua wɔ ni wɔkafee nakai?\n13. Mɛni ji gbɛ kome ni wɔbaanyɛ wɔtsɔ nɔ wɔtsɔɔ akɛ, wɔkɛ heyeli ni wɔyɔɔ akɛ Kristofoi lɛ miitsu nii jogbaŋŋ?\n13 Wɔ fɛɛ wɔyɛ hegbɛ ni wɔhalaa mɛi ni wɔkɛbaabɔ naanyo, atadei ni wɔbaawo, bɔ ni wɔbaasaa wɔhe wɔhã, kɛ nibii ni wɔkɛbaajie wɔhiɛtserɛ. Shi kɛ́ wɔkwɛɛɛ ni ahi lɛ, wɔbaatsɔmɔ nyɔji wɔhã nibii ni wɔheloo lɛ shweɔ lɛ, loo wɔbaakase hiɛgbejianii ni mɛi ni leko Yehowa lɛ feɔ lɛ, ni wɔheyeli lɛ baatsɔ “nɔhaanɔ kɛhã efɔŋfeemɔ.” (Kanemɔ 1 Petro 2:16.) Yɛ nɔ najiaŋ ni ‘wɔkɛ wɔheyeli lɛ baatsu nii akɛ hegbɛ ni wɔná ni wɔkɛbaatiu nibii ni heloo lɛ shweɔ lɛ asɛɛ’ lɛ, nyɛhãa wɔtswaa wɔfai shi akɛ ‘wɔbaafee nibii fɛɛ kɛwo Nyɔŋmɔ hiɛ nyam.’—Gal. 5:13; 1 Kor. 10:31.\n14. Kɛ́ wɔkɛ wɔhiɛ fɔ̃ Yehowa nɔ lɛ, mɛɛ gbɛ nɔ no baatsɔɔ akɛ wɔkɛ heyeli ni ekɛduro wɔ lɛ miitsu nii jogbaŋŋ?\n14 Gbɛ kroko ni wɔbaanyɛ wɔtsɔ nɔ wɔkɛ heyeli ni Yehowa kɛduro wɔ lɛ atsu nii jogbaŋŋ ji, ni wɔkɛ wɔhiɛ baafɔ̃ enɔ ni wɔkɛ egbɛtsɔɔmɔi lɛ atsu nii. Yehowa ji mɔ ni ‘tsɔɔ wɔ nii ni hi hã wɔ,’ ni lɛ ‘etsɔɔ wɔ gbɛ ni wɔnyiɛ nɔ.’ (Yes. 48:17) Esa akɛ wɔba wɔhe shi ni wɔkpɛlɛ nɔ akɛ, “gbɔmɔ gbɛ bɛ lɛ diɛŋtsɛ edɛŋ, ni adesa ní nyiɛ nɛɛ, bɔ ni eeetsɔ ejaje enajifaamɔi ehã lɛ, ebɛ edɛŋ.” (Yer. 10:23) Adam kɛ Israelbii atuatselɔi lɛ hala akɛ amɛkɛ amɛhe baakpasa amɛ diɛŋtsɛ amɛjwɛŋmɔ. Nyɛhãa wɔkasea nii kɛjɛa nɔ ni ba amɛnɔ lɛ mli, ni ‘wɔkɛ wɔhiɛ afɔ̃ Yehowa nɔ kɛ wɔtsui fɛɛ.’—Abɛi 3:5.\nKPƐLƐMƆ NƆ AKƐ MƐI KROKOMƐI HU YƐ HEYELI\n15. Mɛni wɔkaseɔ yɛ shishitoo mla ni yɔɔ Galatiabii 6:5 lɛ mli?\n15 Nɔ kome ni esa akɛ wɔkpɛlɛ nɔ ji akɛ, mɔ fɛɛ mɔ yɛ hegbɛ akɛ lɛ diɛŋtsɛ ekpɛɔ eyiŋ yɛ saji ahe. No hewɔ lɛ, jeee be fɛɛ be Kristofoi krokomɛi ayiŋkpɛi kɛ wɔnɔ lɛ baakpã gbee. Yɛ saji tamɔ bɔ ni wɔbaa wɔjeŋ wɔhãa kɛ bɔ ni wɔsɔmɔɔ Yehowa wɔhãa lɛ amli po lɛ, ebaanyɛ esoro yiŋ ni Kristofonyo fɛɛ Kristofonyo baakpɛ. Kaimɔ shishitoo mla ni yɔɔ Galatiabii 6:5 lɛ. (Kanemɔ.) Kɛ́ wɔkpɛlɛ nɔ akɛ, “mɔ fɛɛ mɔ baatere lɛ diɛŋtsɛ ejatsu” lɛ, wɔkojoŋ wɔnyɛmimɛi Kristofoi lɛ yɛ yiŋ srɔtoi ni amɛkpɛɔ lɛ ahe.\nWɔbaanyɛ wɔkpɛ wɔyiŋ yɛ nɔ ni wɔbaafee he, shi esaaa akɛ wɔkɛfiɔ mɛi krokomɛi anɔ (Kwɛmɔ kuku 15)\n16, 17. (a) Mɛɛ sane kulɛ eehe eja Korinto asafo lɛ mli enyɔ? (b) Te Paulo tsu naagba nɛɛ he nii ehã tɛŋŋ? Mɛni wɔkaseɔ yɛ mli?\n16 Sane ko ni ba yɛ blema Korinto asafo lɛ mli lɛ baanyɛ aye abua wɔ ni wɔna nɔ hewɔ ni esaaa akɛ wɔkojoɔ wɔnyɛmimɛi lɛ. Nyɛmimɛi ni yɔɔ asafo nɛɛ mli ni be ko ni eho lɛ amɛji amagajalɔi lɛ, nu he akɛ esaaa akɛ amɛyeɔ loi ni ahɔ̃ɔ yɛ jaji anɔ lɛ. Loi nɛɛ ekomɛi yɛ ni eeenyɛ efee akɛ, aŋɔ ahã amagai akɛ afɔle dani akɛba jaji lɛ anɔ. No hewɔ lɛ, amɛnu he akɛ kɛ́ amɛye eko lɛ, belɛ, amagai lɛ nɔŋŋ amɛjáa lɛ. Shi nyɛmimɛi lɛ ekomɛi hu nu he akɛ ‘amaga jeee nɔ ko,’ ni no hewɔ lɛ, amɛbaanyɛ amɛjɛ henilee krɔŋŋ mli amɛye loi lɛ eko fɛɛ eko. (1 Kor. 8:4, 7) Shwɛ sharao kulɛ, sane nɛɛ ja asafo lɛ mli enyɔ. Mɛɛ gbɛ nɔ Paulo tsɔ eye ebua Kristofoi ni yɔɔ Korinto lɛ koni amɛna Nyɔŋmɔ susumɔ yɛ sane nɛɛ he?\n17 Klɛŋklɛŋ lɛ, Paulo kai nyɛmimɛi lɛ fɛɛ akɛ, niyenii haŋ amɛbɛŋkɛ Nyɔŋmɔ fe tsutsu lɛ. (1 Kor. 8:8) No sɛɛ lɛ, ebɔ amɛ kɔkɔ ni amɛkahã ‘hegbɛ ni amɛyɔɔ akɛ amɛhalaa nɔ ni amɛsumɔɔ lɛ’ batsɔ “nanetɔ̃tɔmɔnɔ yɛ gbɛ ko nɔ” kɛhã mɛi ni egbede lɛ. (1 Kor. 8:9) Sɛɛ mli lɛ, ekɛɛ mɛi ni amɛhenilee eŋmɛɛɛ amɛ gbɛ ni amɛye loo lɛ akɛ amɛkakojo mɛi ni yeɔ lɛ. (1 Kor. 10:25, 29, 30) Looyeli sane nɛɛ yɛ hiɛdɔɔ waa, ejaakɛ ekɔɔ jamɔ ni amɛjáa Nyɔŋmɔ lɛ he. Kɛ̃lɛ, ehe bahia ni nyɛmimɛi lɛ ateŋ mɔ fɛɛ mɔ adamɔ ehenilee nɔ ekpɛ eyiŋ yɛ nɔ ni ebaafee he. Ŋmɛnɛ lɛ, saji ni esa akɛ wɔteŋ mɔ fɛɛ mɔ adamɔ ehenilee nɔ ekpɛ eyiŋ yɛ he lɛ ateŋ ekomɛi bɛ hiɛdɔɔ tamɔ nɛkɛ. No hewɔ lɛ, mɛni hewɔ esa akɛ wɔkojo wɔnyɛmimɛi lɛ yɛ he?—1 Kor. 10:32, 33.\n18. Mɛni obaanyɛ ofee kɛtsɔɔ akɛ ohiɛ sɔɔ hegbɛ ni Nyɔŋmɔ kɛduro bo lɛ?\n18 Yehowa ehã wɔteŋ mɔ fɛɛ mɔ hegbɛ ni lɛ diɛŋtsɛ ekpɛ eyiŋ yɛ saji ahe, ni hegbɛ nɛɛ ni ekɛduro wɔ lɛ hãa wɔnáa anɔkwa heyeli. (2 Kor. 3:17) Wɔhiɛ sɔɔ nikeenii ni jara wa nɛɛ, ejaakɛ wɔbaanyɛ wɔtsɔ yiŋ srɔtoi ni wɔkpɛɔ lɛ anɔ wɔhã Yehowa ana akɛ wɔsumɔɔ lɛ waa. No hewɔ lɛ, nyɛhãa wɔyaa nɔ wɔkpɛa yiŋ ni baawo Yehowa hiɛ nyam, ni wɔkakojo mɛi yɛ yiŋ srɔtoi ni amɛkpɛɔ lɛ ahe.


Yohane 7 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nNɔ Ni Yohane Ŋma 7:1-52\nYesu yɛ Agbai Agbi Jurɔ lɛ shishi (1-13)\nYesu tsɔɔ nii yɛ gbijurɔyeli lɛ shishi (14-24)\nMɛi hiɛ susumɔi srɔtoi yɛ Kristo lɛ he (25-52)\n7 Enɛ sɛɛ lɛ, Yesu tee nɔ enyiɛ kɛkpa Galilea, shi esumɔɔɔ akɛ efeɔ nakai yɛ Yudea, ejaakɛ Yudafoi lɛ miitao lɛ agbe.+ 2 Shi Yudafoi lɛ Agbai Agbi Jurɔ+ lɛ miibɛŋkɛ. 3 No hewɔ lɛ, enyɛmimɛi hii+ lɛ kɛɛ lɛ akɛ: “Jee biɛ ni oya Yudea, koni okaselɔi lɛ hu ana nitsumɔi ni otsuɔ lɛ. 4 Ejaakɛ mɔ ko mɔ ko bɛ ni miitao ni ale lɛ yɛ faŋŋ, ni efeɔ nɔ ko yɛ teemɔŋ. Akɛni oofee nibii nɛɛ hewɔ lɛ, hã jeŋ fɛɛ ana bo.” 5 Anɔkwa, no mli lɛ enyɛmimɛi hii lɛ heee amɛyeee akɛ Nyɔŋmɔ ni tsu lɛ.+ 6 No hewɔ lɛ, Yesu kɛɛ amɛ akɛ: “Mibe lɛ shɛko,+ shi nyɛ lɛ, nyɛbaanyɛ nyɛya be fɛɛ be. 7 Je lɛ bɛ yiŋtoo ko ni ebaadamɔ nɔ enyɛ nyɛ, shi mi lɛ, enyɛɔ mi, ejaakɛ miyeɔ ehe odase akɛ enitsumɔi lɛ, nitsumɔi fɔji ni.+ 8 Nyɛ lɛ, nyɛkwɔa kɛyaa gbi jurɔ lɛ; mi lɛ, miyaŋ gbi jurɔ nɛɛ bianɛ, ejaakɛ mibe lɛ shɛko.”+ 9 No hewɔ lɛ, be ni ekɛɛ amɛ nibii nɛɛ sɛɛ lɛ, etee nɔ ehi Galilea. 10 Shi be ni enyɛmimɛi hii lɛ ekwɔ kɛtee gbi jurɔ lɛ sɛɛ lɛ, lɛ hu ekwɔ kɛtee, shi jeee yɛ faŋŋ, moŋ lɛ yɛ teemɔŋ. 11 No hewɔ lɛ, Yudafoi lɛ bɔi lɛ taomɔ yɛ gbijurɔyeli lɛ shishi ni amɛkɛɛ: “Nɛgbɛ nakai nuu lɛ yɔɔ?” 12 Ni maŋbii lɛ wie huhuuhu yɛ amɛteŋ yɛ ehewɔ. Mɛi komɛi kɛɛ: “Gbɔmɔ kpakpa ji lɛ.” Mɛi krokomɛi hu kɛɛ: “Ejeee gbɔmɔ kpakpa. Elakaa mɛi.”+ 13 Anɔkwa, mɔ ko mɔ ko ewieee ehe yɛ faŋŋ ejaakɛ amɛmiishe Yudafoi lɛ gbeyei.+ 14 Be ni shɛ gbijurɔyeli lɛ teŋgbɛ lɛ, Yesu kwɔ kɛtee sɔlemɔ shĩa lɛ ni eyabɔi nitsɔɔmɔ. 15 Ni Yudafoi lɛ anaa kpɛ amɛhe amɛkɛɛ: “Te nuu nɛɛ fee tɛŋŋ ele Ŋmalɛ lɛ* mli nɛkɛ,+ be mli ni ekaseko nii yɛ skul* ko kwraa mli lɛ?”+ 16 Yesu hu hã amɛ hetoo ekɛɛ: “Nɔ ni mitsɔɔ lɛ, jeee minɔ ni, shi moŋ mɔ ni tsu mi lɛ nɔ ni.+ 17 Kɛji mɔ ko miisumɔ akɛ efee Nyɔŋmɔ suɔmɔnaa nii lɛ, ebaale kɛji nitsɔɔmɔ lɛ jɛ Nyɔŋmɔ ŋɔɔ+ aloo mi diɛŋtsɛ mitoɔ miyiŋ miwieɔ. 18 Mɔ fɛɛ mɔ ni toɔ lɛ diɛŋtsɛ eyiŋ ewieɔ lɛ, eetao lɛ diɛŋtsɛ enunyam; shi mɔ fɛɛ mɔ ni sumɔɔ akɛ ewo mɔ ni tsu lɛ lɛ hiɛ nyam lɛ,+ anɔkwafo ji lɛ, ni nɔ ko ni ejaaa bɛ emli. 19 Mose hã nyɛ Mla lɛ,+ aloo jeee nakai? Shi nyɛteŋ mɔ ko mɔ ko yeee Mla lɛ nɔ. Mɛni hewɔ nyɛtaoɔ mi nyɛgbe lɛ?”+ 20 Maŋbii lɛ hã hetoo akɛ: “Oyɛ daimonio. Namɔ taoɔ bo agbe?” 21 Yesu hã amɛ hetoo akɛ: “Nɔ kome pɛ mifee, ni nyɛ fɛɛ nyɛnaa ekpɛ nyɛhe nɛɛ. 22 Enɛ hewɔ Mose kɛ ketiafoo lɛ hã nyɛ lɛ+—jeee akɛ ejɛ Mose ŋɔɔ, shi moŋ ejɛ tsɛmɛi lɛ aŋɔɔ+—ni nyɛfoɔ mɔ ketia yɛ Hejɔɔmɔ Gbi nɔ. 23 Kɛ́ afoɔ gbɔmɔ ketia yɛ Hejɔɔmɔ Gbi nɔ koni akaku Mose Mla lɛ mli lɛ, ani nyɛ lɛ, nyɛmli efu mi waa akɛni mihã mɔ ko ná hewalɛ yɛ Hejɔɔmɔ Gbi nɔ lɛ hewɔ?+ 24 Nyɛkpaa kponɔgbɛ ni nyɛkwɛɔ kɛkojoɔ lɛ, moŋ lɛ nyɛkojoa jalɛ kojomɔ.”+ 25 Kɛkɛ ni Yerusalembii lɛ ateŋ mɛi komɛi bɔi kɛɛmɔ akɛ: “Mɔ nɛ ji mɔ ni amɛtaoɔ lɛ amɛgbe lɛ, aloo jeee lɛ ni?+ 26 Shi naa! eewie yɛ faŋŋ, ni amɛkɛɛɛ lɛ nɔ ko. Ani nɔyelɔi lɛ ená ele kɛ nɔmimaa akɛ mɔ nɛ ji Kristo lɛ? 27 Shi nuu nɛɛ, wɔle he ni ejɛ;+ shi kɛ́ Kristo lɛ ba lɛ, mɔ ko mɔ ko leŋ he ni ejɛ.” 28 Kɛkɛ ni be ni Yesu tsɔɔ nii yɛ sɔlemɔ shĩa lɛ, ebo ekɛɛ: “Nyɛle mi ni nyɛle he ni mijɛ. Ni mitooo mi diɛŋtsɛ miyiŋ mibaaa,+ shi mɔ ni tsu mi lɛ yɛ lɛɛlɛŋ, ni nyɛleee lɛ.+ 29 Mile lɛ,+ ejaakɛ najiaŋdamɔlɔ ni jɛ eŋɔɔ ji mi, ni nakai mɔ lɛ tsu mi.” 30 No hewɔ lɛ, amɛje shishi amɛtao bɔ ni amɛbaafee amɛmɔ lɛ,+ shi mɔ ko mɔ ko kɛ enine etaaa ehe ejaakɛ eŋmɛlɛtswaa lɛ shɛko.+ 31 Fɛɛ sɛɛ lɛ, mɛi ni bua shi lɛ ateŋ mɛi pii he enɔ amɛye,+ ni amɛkɛɛ akɛ: “Kɛ́ Kristo lɛ ba lɛ, ani ebaafee okadii babaoo fe nɔ ni nuu nɛɛ feɔ nɛɛ?” 32 Farisifoi lɛ nu akɛ maŋbii lɛ miiwie huhuuhu yɛ ehe, ni osɔfoi hiɛnaanɔbii lɛ kɛ Farisifoi lɛ tsu bulɔi koni amɛyamɔ lɛ. 33 Kɛkɛ ni Yesu kɛɛ: “Mikɛ nyɛ baahi shi be fioo dani maya mɔ ni tsu mi lɛ ŋɔɔ.+ 34 Nyɛbaatao mi, shi nyɛnaŋ mi, ni he ni miyɔɔ lɛ, nyɛnyɛŋ jɛmɛ nyɛba.”+ 35 No hewɔ lɛ, Yudafoi lɛ kɛɛkɛɛ yɛ amɛteŋ akɛ: “Nɛgbɛ nuu nɛɛ ekpɛ eyiŋ akɛ ebaaya, ni no hewɔ wɔnaŋ lɛ lɛ? Ani eeenyɛ efee akɛ ekpɛ eyiŋ akɛ ebaaya Yudafoi ni egbɛ eshwã Greekbii lɛ ateŋ lɛ aŋɔɔ koni eyatsɔɔ Greekbii lɛ nii? 36 Be ni ekɛɛ akɛ, ‘Nyɛbaatao mi, shi nyɛnaŋ mi, ni he ni miyɔɔ lɛ, nyɛnyɛŋ jɛmɛ nyɛba’ lɛ, no mli lɛ, mɛni etaoɔ etsɔɔ lɛ?” 37 Naagbee gbi lɛ nɔ, ni ji gbijurɔyeli lɛ gbi wulu lɛ nɔ lɛ,+ Yesu damɔ shi ni ebo ekɛɛ: “Kɛ́ kumai miiye mɔ ko lɛ, eba miŋɔɔ ni ebanu nu.+ 38 Mɔ fɛɛ mɔ ni heɔ minɔ eyeɔ lɛ, ‘Fai ni wala nu yɔɔ mli baajɛ emli tɔ̃ɔ aho,’ tamɔ bɔ ni ŋmalɛ lɛ ekɛɛ lɛ.”+ 39 Shi ewie enɛ yɛ mumɔ krɔŋkrɔŋ lɛ ni mɛi ni heɔ enɔ amɛyeɔ lɛ miiba amɛbaná lɛ hewɔ; no mli lɛ amɛnáko mumɔ krɔŋkrɔŋ lɛ,+ ejaakɛ anáko awo Yesu hiɛ nyam.+ 40 Maŋbii lɛ ateŋ mɛi komɛi ni nu wiemɔi nɛɛ bɔi kɛɛmɔ akɛ: “Mɔ nɛ ji Gbalɔ lɛ lɛɛlɛŋ.”+ 41 Mɛi krokomɛi hu miikɛɛ akɛ: “Kristo lɛ nɛ.”+ Shi mɛi komɛi hu kɛɛ akɛ: “Kristo lɛ, bɛ jeee Galilea ebaajɛ, aloo?+ 42 Ani ŋmalɛ lɛ ekɛɛɛ akɛ Kristo lɛ baajɛ David seshi lɛ mli,+ ni ebaajɛ Betlehem,+ akrowa ni David hi mli lɛ mli?”+ 43 No hewɔ lɛ, mɛi lɛ amli gbála yɛ ehewɔ. 44 Kulɛ amɛteŋ mɛi komɛi miitao amɛmɔ lɛ, shi mɔ ko mɔ ko kɛ enine etaaa ehe. 45 Kɛkɛ ni bulɔi lɛ ku amɛsɛɛ kɛtee osɔfoi hiɛnaanɔbii lɛ kɛ Farisifoi lɛ aŋɔɔ, ni amɛbi bulɔi lɛ akɛ: “Mɛni hewɔ nyɛkɛ lɛ baaa lɛ?” 46 Bulɔi lɛ here nɔ akɛ: “Gbɔmɔ ko gbɔmɔ ko ewieko nɛkɛ dã.”+ 47 Farisifoi lɛ hu here nɔ akɛ: “Ani nyɛ hu alaka nyɛ? 48 Ani nɔyelɔi lɛ loo Farisifoi lɛ ateŋ mɔ ko ehe enɔ eye?+ 49 Shi alomɔ maŋbii nɛɛ ni leee Mla lɛ.” 50 Nikodemo, mɔ ni ba eŋɔɔ be ko ni eho, ni eji amɛteŋ mɔ kome lɛ kɛɛ amɛ akɛ: 51 “Wɔ-Mla lɛ ekojooo mɔ ko, ja anu enaa sane ni aná ale nɔ ni efeɔ dã, aloo jeee nakai?”+ 52 Amɛhã lɛ hetoo akɛ: “Ani bo hu Galilea ojɛ? Taomɔ mli ni obaana akɛ gbalɔ ko eteŋ shi kɛjɛŋ Galilea.”*\n^ Greek sht. ŋm., “niŋmai lɛ.”\n^ Ni ji, rabifoi askul srɔtoi lɛ.\n^ Kuku 53 kɛyashi yitso 8, kuku 11 lɛ bɛ blema wolokpoi ni akɛ niji ŋmala ni amuɔ afɔ̃ɔ amɛnɔ lɛ ateŋ babaoo mli.


Nyɔŋmɔ to Abraham seshibii lɛ ahe gbɛjianɔ efee amɛ maŋ, ni ehã amɛ mlai. Etsɛ maŋ nɛɛ “Israel.” Israel maŋ lɛ pɛ já Nyɔŋmɔ yɛ gbɛ ni sa ehiɛ lɛ nɔ, ni Nyɔŋmɔ kɛ e-Wiemɔ lɛ hã amɛ koni amɛfã he, amɛbu he, ni amɛbaa yi. (Lala 147:19, 20) No hewɔ lɛ, kulɛ maji srɔtoi fɛɛ anɔ bii baaná jɔɔmɔi kɛtsɔ Israel maŋ lɛ nɔ.—Kanemɔ 1 Mose 22:18.\nNyɔŋmɔ hala Israelbii lɛ koni amɛtsɔmɔ edasefoi. Bɔ ni amɛhi shi amɛhã yɛ blema lɛ hãa wɔnaa akɛ, kɛ́ wɔye Nyɔŋmɔ mlai anɔ lɛ, wɔbaaná he sɛɛ. (5 Mose 4:6) No hewɔ lɛ, kɛtsɔ Israelbii lɛ anɔ lɛ, mɛi krokomɛi baanyɛ abale anɔkwa Nyɔŋmɔ lɛ.—Kanemɔ Yesaia 43:10, 12.\nSɛɛ mli lɛ, Yehowa kpoo Israel maŋ lɛ, ni ekɛ Kristofoi asafo lɛ ye najiaŋ. (Mateo 21:43; 23:37, 38) Amrɔ nɛɛ, anɔkwa Kristofoi ji mɛi ni sɔmɔɔ akɛ odasefoi amɛhãa Yehowa, shi jeee Israelbii lɛ.—Kanemɔ Bɔfoi 15:14, 17.\nYesu to esɛɛnyiɛlɔi lɛ ahe gbɛjianɔ koni amɛshiɛ ni amɛfee kaselɔi yɛ jeŋmaji fɛɛ amli. (Mateo 10:7, 11; 24:14; 28:19, 20) Amrɔ nɛɛ, je lɛ yɛ enaagbee be lɛ mli, ni nitsumɔ nɛɛ miihe aba naagbee. Yehowa ebua mɛi akpekpei abɔ ni jɛ maji fɛɛ amli lɛ anaa efee amɛ ekome yɛ anɔkwa jamɔ mli, ni nɔ ko ni tamɔ nɛkɛ bako pɛŋ yɛ yinɔsane mli. (Kpojiemɔ 7:9, 10) Ato anɔkwa Kristofoi ahe gbɛjianɔ akɛ asafo koni amɛwowoo amɛhe hewalɛ ni amɛye amɛbua amɛhe. Yɛ jeŋ fɛɛ lɛ, akɛ Biblia mli tsɔsemɔ kome too lɛ nɔŋŋ hãa amɛ yɛ amɛkpeei ashishi.—Kanemɔ Hebribii 10:24, 25.\n3. Te fee tɛŋŋ Yehowa Odasefoi je shishi yɛ ŋmɛnɛŋmɛnɛ beiaŋ?\nAaafee afi 1870 mli lɛ, Biblia kaselɔi akuu fioo ko bɔi Biblia mli anɔkwalei ni atsĩmɔ nɔ be kakadaŋŋ lɛ ashishinumɔ ekoŋŋ. Amɛle akɛ Yesu to Kristofoi asafo lɛ he gbɛjianɔ koni amɛshiɛ, no hewɔ lɛ amɛbɔi Maŋtsɛyeli lɛ shiɛmɔ yɛ jeŋ fɛɛ. Yɛ afi 1931 lɛ, Biblia Kaselɔi lɛ hã abɔi amɛ tsɛmɔ akɛ Yehowa Odasefoi.—Kanemɔ Bɔfoi 1:8; 2:1, 4; 5:42.\n4. Te ato Yehowa Odasefoi lɛ ahe gbɛjianɔ ahã tɛŋŋ?\nYɛ klɛŋklɛŋ afii 100 lɛ mli lɛ, gbɛtsɔɔmɔ kuu ko ní kpɛlɛɔ Yesu nɔ akɛ asafo lɛ Yitso lɛ ji mɛi ni kwɛ Kristofoi asafoi ni yɔɔ shikpɔji babaoo anɔ lɛ anɔ. (Bɔfoi 16:4, 5) Nakai nɔŋŋ ŋmɛnɛ lɛ, Kristofoi asafoŋ onukpai komɛi ni kɛ afii pii esɔmɔ ni atsɛɔ amɛ akɛ Gbɛtsɔɔmɔ Kuu lɛ ji mɛi ni kwɛɔ Yehowa Odasefoi ni yɔɔ jeŋ fɛɛ lɛ anɔ. Gbɛtsɔɔmɔ Kuu lɛ kwɛɔ Yehowa Odasefoi anitsumɔhe niji ni tsɔɔ Biblia kasemɔ woji ashishi, amɛprintiɔ, ní amɛjaraa yɛ wiemɔi ni fa fe 750 mli lɛ anɔ. Enɛ hãa Gbɛtsɔɔmɔ Kuu lɛ nyɛɔ ekɛ Ŋmalɛ naa hewalɛwoo kɛ gbɛtsɔɔmɔ hãa asafoi ni fa fe 120,000 ni yɔɔ jeŋ fɛɛ lɛ. Hii ni shɛɔ Ŋmalɛ naa taomɔ nii ahe sɔmɔɔ akɛ asafoŋ onukpai, loo nɔkwɛlɔi yɛ asafo fɛɛ asafo mli. Hii nɛɛ jɛɔ suɔmɔ mli amɛkwɛɔ Nyɔŋmɔ tooku lɛ nɔ.—Kanemɔ 1 Petro 5:2, 3.\nAto Yehowa Odasefoi lɛ ahe gbɛjianɔ koni amɛshiɛ sane kpakpa lɛ ni amɛfee kaselɔi. Wɔshiɛɔ yɛ shĩa fɛɛ shĩa tamɔ bɔ ni bɔfoi lɛ fee lɛ. (Bɔfoi 20:20) Agbɛnɛ hu, wɔkɛ mɛi ni sumɔɔ anɔkwale lɛ lɛɛlɛŋ lɛ kaseɔ Biblia lɛ. Shi Yehowa Odasefoi jeee asafo ko kɛkɛ ni ato amɛhe gbɛjianɔ. Wɔji weku, ni wɔyɛ Tsɛ ni sumɔɔ wɔ. Nyɛmimɛi hii kɛ yei ji wɔ, ni wɔsumɔɔ wɔhe. (2 Tesalonikabii 1:3) Akɛni ato Yehowa webii lɛ ahe gbɛjianɔ koni amɛfee Nyɔŋmɔ suɔmɔnaa nii, ni amɛye amɛbua mɛi krokomɛi hewɔ lɛ, amɛji weku ni yɔɔ miishɛɛ fe fɛɛ yɛ shikpɔŋ lɛ nɔ.—Kanemɔ Lala 33:12; Bɔfoi 20:35.\nHii Yehowa Masɛi Daa\nMɛni wɔbaafee kɛtsɔɔ akɛ wɔsumɔɔ Nyɔŋmɔ ni wɔhiɛ sɔɔ lɛ yɛ nibii fɛɛ ni efee ehã wɔ lɛ hewɔ?


Mawu Bi Ji Yesu | Yesu Si Himi Ngɛ Zugba a Nɔ\nKANE NGƐ Amharic Arabic Armenian Azerbaijani Azerbaijani (Cyrillic) Bicol Bulgarian Cambodian Catalan Cebuano Chichewa Chitonga Chitumbuka Cibemba Croatian Dangme Danish Dutch Efik English Estonian Ewe Fijian French Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Isoko Japanese Jula Kazakh Kikaonde Kikongo Kikuyu Kiluba Kinyarwanda Kirghiz Kiribati Kirundi Kisonge Kongo Korean Lingala Luganda Luo Macedonian Malagasy Maltese Mauritian Creole Maya Moore Myanmar Norwegian Oromo Ossetian Otetela Pangasinan Papiamento (Curaçao) Persian Polish Portuguese Quechua (Cuzco) Romanian Russian Samoan Sango Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Spania Sranantongo Swahili Swahili (Congo) Swedish Tagalog Tahitian Tajiki Tatar Thai Tigrinya Tshiluba Turkish Turkmen Tuvaluan Twi Tzotzil Ukrainian Uzbek Vietnamese Wallisian Waray-Waray\nMawu Bi Ji Yesu\nGBOGBOEHI MAA TE SI\nYesu tsa nyumu ko ngɛ Hejɔɔmi ligbi ɔ nɔ, se Yuda bi ɔmɛ ke e tɔ̃. Yesu de mɛ ke: ‘Ye Tsɛ ɔ ngɛ ní tsue be tsuaa be, nɛ imi hu i ngɛ ní tsue.’—Yohane 5:17.\nNɔ́ nɛ Yesu pee ngɛ Hejɔɔmi ligbi ɔ nɔ ɔ ti si kɛ wui Mawu mlaa a. Yesu le kaa e Tsɛ ɔ tsuɔ ní tsumi kpakpahi daa. Yesu fiɛɛ nɛ e tsa hiɔtsɛmɛ kɛ tsɔɔ kaa e kase e hiɔwe Tsɛ ɔ. Lɔ ɔ he ɔ, daa ligbi ɔ, Yesu peeɔ nɔ́ kpakpa. Heto nɛ Yesu ha nihi nɛ a po e nya a ha nɛ a mi mi fu lɛ wawɛɛ, nɛ a to kaa a maa gbe lɛ. Mɛni he je nɛ a mi mi fu ɔ?\nNgɛ juɛmi nɛ dɛ nɛ a ná ngɛ Yesu he kaa e sɛ nɛ e tsaa nɔ ko ngɛ Hejɔɔmi ligbi ɔ nɔ se ɔ, a mi mi fu wawɛɛ kaa Yesu de ke Mawu Bi ji lɛ. A ke Yesu bɔ musu kaa e de ke Yehowa Bi ji lɛ, ejakaa, a susu kaa Yesu ngɛ tsɔɔe kaa e kɛ Mawu sɔ. Se nɔ́ nɛ ɔ wui Yesu he gbeye, mohu ɔ, e ya nɔ nɛ e tsɔɔ mɛ kaa e Tsɛ ji Mawu. E de mɛ ke: “Tsɛ ɔ suɔ Bi ɔ saminya, nɛ e tsɔɔ lɛ nɔ́ tsuaa nɔ́ nɛ lɛ nitsɛ e peeɔ.”—Yohane 5:20.\nAkɛnɛ Tsɛ ɔ ji Wami Halɔ he je ɔ, e ha ni komɛ nɛ a hi si blema a he wami nɛ a tle ni komɛ nɛ a gbo si. Yesu ya nɔ nɛ e de ke: ‘Kaa bɔ nɛ Tsɛ ɔ tleɔ gbogboe si, nɛ e haa lɛ wami ɔ, jã nɔuu Bi ɔ hu haa nihi nɛ e suɔ mɛ ɔ wami.’ (Yohane 5:21) Nɔ́ nɛ Yesu de nɛ ɔ he hia ejakaa lɔ ɔ tsɔɔ kaa hɛ nɔ kami ko ngɛ kɛ ha wɔ hwɔɔ se! Jamɛ a be ɔ mi po ɔ, Bi ɔ ngɛ nihi nɛ a gbo ngɛ mumi mi ɔ si tlee. Enɛ ɔ he ɔ, Yesu de ke: “Nɔ tsuaa nɔ nɛ buɔ ye munyu tue, nɛ e heɔ nɔ nɛ tsɔ mi ɔ yeɔ ɔ, e nine su neneene wami nɔ. A be lɛ fɔ bue, ejakaa e po mi ngɛ gbenɔ mi kɛ ho wami mi ya.”—Yohane 5:24.\nKɛ je be nɛ Yesu je e sɔmɔmi ní tsumi ɔ sisi kɛ ya si be nɛ e tu munyu nɛ ɔ, odase ko be nɛ tsɔɔ kaa Yesu tle nɔ ko nɛ e gbo si kɛ ba wami mi, se Yesu ngɛ nihi nɛ a ngɛ e nya poe ɔ dee kaa gbogboehi a si temi maa ba nɛ a maa na. E de mɛ ke: “Be maa su nɛ gbogboehi tsuo maa nu Mawu Bi ɔ gbi, nɛ a maa je kpo kɛ je a yɔkɔ ɔmɛ a mi.”—Yohane 5:28, 29.\nE ngɛ mi kaa Yesu hɛɛ blɔ nya ngua mohu lɛɛ, se e pee lɛ heii kaa Mawu kle pe lɛ. E de ke: ‘I be he blɔ nɛ i peeɔ imi nitsɛ ye yi mi nɔ́ ko. I hla we kaa ma pee nɔ́ nɛ imi nitsɛ i suɔ, se mohu Tsaatsɛ nɛ tsɔ mi ɔ suɔmi nya ní i peeɔ.’ (Yohane 5:30) Jinɛ Yesu de we ngɛ gua mi kaa lɛ ji nɔ́ nɛ Mawu gu e nɔ kɛ ngɛ E yi mi tomi he ní tsue, se amlɔ nɛ ɔ lɛɛ, e de mɛ. Yesu de nihi nɛ a ngɛ e nya poe ɔ nɔ́ kpa ko nɛ a pee, se a li kaa e le. Yesu de mɛ ke: “Nyɛɛ lɛɛ nyɛ tsɔ kɛ ya Yohane [Nɔ Baptisilɔ ɔ] ngɔ, nɛ e ye anɔkuale ɔ he odase.”—Yohane 5:33.\nEko ɔ, nihi nɛ a ngɛ Yesu nya poe ɔ kai kaa benɛ Yuda jami hɛ mi nyɛɛli ɔmɛ ya Yohane ngɔ maa pee jeha enyɔ nɛ be ɔ, e de mɛ kaa Nɔ ko maa ba ngɛ e se nɛ a tsɛɛ lɛ ke “Gbalɔ” kɛ “Kristo.” (Yohane 1:20-25) Benɛ Yesu ngɛ nihi nɛ a ngɛ e nya poe ɔ kaie kaa be ko nɛ be ɔ, jinɛ a buu Yohane Nɔ Baptisilɔ nɛ a wo lɛ tsu ɔ kaa e ji nɔmlɔ ngua a, e de mɛ ke: “Se be bɔɔ pɛ nɛ nyɛ ná e he bua jɔmi.” (Yohane 5:35) Se kɛ̃ ɔ, Yesu pee ní nguanguahi po pe nɔ́ nɛ Yohane Nɔ Baptisilɔ ɔ pee ɔ.\nYesu de ke: “Jamɛ a ní tsumi ɔmɛ nɛ́ i tsuɔ ɔ [kɛ nyakpɛ ní ɔmɛ] yeɔ ye he odase kaa Tsɛ ɔ lɛ tsɔ mi.” E ya nɔ nɛ e de ke: “Tsɛ ɔ nɛ tsɔ mi ɔ, lɛ nitsɛ e yeɔ ye he odase.” (Yohane 5:36, 37) Kaa nɔ hyɛmi nɔ́ ɔ, Mawu ye Yesu he odase benɛ Yohane ngɛ lɛ baptisie ɔ.—Mateo 3:17.\nNihi nɛ a ngɛ Yesu he guɛ gbee ɔ be nɔ́ ko nɛ a maa da nɔ kɛ je a nya kaa pi Mawu bi ji lɛ. Ngmami ɔ nɛ a ke a kaseɔ ɔ po ye Yesu he odase. Enɛ ɔ he ɔ, Yesu de mɛ ke: “Kaa nyɛ he Mose ye jinɛ imi hu nyɛ ma he mi maa ye, ejakaa munyuhi nɛ e ngma a, ye he e ngma ngɛ. Se nɛ nyɛ bui níhi nɛ e ngma a, kɛ maa pee kɛɛ nɛ nyɛ ma he ye munyu ɔmɛ maa ye mɔ?”—Yohane 5:46, 47.\nMɛni he je nɛ Yesu tɔ̃ we kaa e pee nɔ́ kpakpa ngɛ Hejɔɔmi ligbi ɔ nɔ ɔ?\nMɛni nɛ Yesu tsɔɔ kaa e tsuɔ ngɛ Mawu yi mi tomi he?\nMɛni odase nɛ tsɔɔ kaa Yesu ji Mawu Bi?


Yaa Ohiɛ Yɛ Bɔ Ni Okaseɔ Nii Ohãa Lɛ Mli! | Buu-Mɔɔ Nikasemɔ\nBuu-Mɔɔ—Nikasemɔ Nɔ | May 2019\nKANEMƆ YƐ Acholi Afrikaans Aja Akha Albania Altai Amerika Mumuii Awiemɔ Amharic Amis Arabic Armenia Aukan Australia Mumuii Awiemɔ Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Blɔfo Bolivia Mumuii Awiemɔ Boulou Brazil Mumuii Awiemɔ Bulgaria Cakchiquel (Western) Cambodia Catalan Cebuano Changana (Mozambique) Chavacano Chichewa Chin (Hakha) China Mumuii Awiemɔ Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Cibemba Cinyanja Croatia Cuban Sign Language Czech Damara Dangme Denmark Digor Douala Drehu Dutch Edo Efik Esan Estonia Ewe Fiji Filipi Mumuii Awiemɔ Finland Finland Mumuii Awiemɔ Fon French Ga Garifuna Georgia Germany Gitonga Greenland Guadeloupean Creole Guarani Gun Haitian Creole Hausa Hebri Hela Herero Hiligaynon Hindi Hiri Motu Hmong (White) Hungary Ibanag Ibinda Iceland Igbo Iloko Indonesia Indonesia Mumuii Awiemɔ Isoko Italia Italia Mumuii Awiemɔ Japan Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kirundi Kisi Kisonge Kongo Korea Korea Mumuii Awiemɔ Krio Kurdish Kurmanji Kwangali Kwanyama Kyangonde Lahu Laos Latvia Lenje Lhukonzo Lingala Lithuania Lomwe Low German Luganda Lunda Luo Luvale Macedonia Macua Makhuwa-Meetto Malagasy Malay Malayalam Malta Mam Mambwe-Lungu Mapudungun Marathi Marshallese Mauritia Creole Maya Mazatec (Huautla) Mbunda Mingrelian Mixe (North Central) Mixtec (Guerrero) Mizo Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Niue Norway Nyaneka Nyungwe Nzema Okpe Oromo Ossetia Palau Pangasinan Papiamento (Curaçao) Persia Pidgin (West Africa) Pohnpei Poland Portugal Portugal (Portugal) Punjabi Quebec Mumuii Awiemɔ Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russia Russia Mumuii Awiemɔ Rutoro Samoa Sangir Sango Saramacca Sena Sepedi Sepulana Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovak Mumuii Awiemɔ Slovenia Solomon Islands Pidgin South Africa Mumuii Awiemɔ Spania Sranantongo Sunda Swahili Swahili (Congo) Swati Sweden Tagalog Tahiti Taiwan Mumuii Awiemɔ Tajiki Tamil Tarascan Tatar Telugu Tetun Dili Thailand Tigrinya Tlapanec Tojolabal Tok Pisin Tonga Totonac Tshiluba Tshwa Tsonga Turkey Turkmen Tuvalu Twi Tzeltal Tzotzil Ukrain Umbundu Urdu Urhobo Uruund Uzbek Venda Vietnam Wallis Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zulu\nYaa Ohiɛ Yɛ Bɔ Ni Okaseɔ Nii Ohãa Lɛ Mli!\n“Nyɛkwɛa ni nyɛna nibii ni he hiaa waa lɛ.”—FIP. 1:10.\nLALA 35 “Nyɛkwɛa Ní Nyɛna Nibii Ni He Hiaa Waa Lɛ”\n1. Mɛni hewɔ ewa kɛhã mɛi komɛi akɛ amɛbaakase nii lɛ?\nGBII ETƐ NƐƐ, ebɛ mlɛo kwraa akɛ abaaná shihilɛ mli nibii ni he hiaa lɛ. Wɔnyɛmimɛi lɛ ekomɛi tsuɔ nii ŋmɛlɛtswai pii bɔ ni afee ni amɛnyɛ amɛkwɛ amɛwekui lɛ. Eheɔ amɛteŋ mɛi komɛi hu ŋmɛlɛtswai pii dani amɛyashɛɔ amɛnitsumɔhe lɛ, ni nakai nɔŋŋ eji kɛ́ amɛmiiku amɛsɛɛ kɛmiiba shĩa. Mɛi babaoo hu tsuɔ gbee-mi-magbe-bo dani amɛnáa amɛdaaŋ ŋmaa. Be ni je baana lɛ, etɔ nyɛmimɛi nɛɛ bliboo! Ni kɛ́ eba lɛ nakai lɛ, nikasemɔ jeɔ amɛhiɛ kwraa.\n2. Mɛɛ be oto ni okɛkaseɔ nii?\n2 Anɔkwa sane ji akɛ, wɔnyɛŋ wɔku wɔhiɛ wɔfɔ̃ nikasemɔ nɔ. Ehe miihia waa ni wɔkase Nyɔŋmɔ Wiemɔ lɛ kɛ asafo lɛ woji lɛ jogbaŋŋ. Kɛ́ wɔmiisumɔ ni wekukpaa kpakpa ahi wɔ kɛ Yehowa teŋ ni wɔná naanɔ wala lɛ, bɔ fɛɛ bɔ ni fee lɛ, esa akɛ wɔkase nii! (1 Tim. 4:15, 16) Nyɛmimɛi komɛi teɔ shi leebi mra daa gbi be ni amɛjwɛŋmɔ mli ekã amɛ shi ni shĩa lɛ mli ejɔ lɛ ni amɛkaseɔ nii. Mɛi komɛi hu kɛ minitii fioo ko kaneɔ Biblia lɛ loo asafo lɛ woji lɛ ni amɛjwɛŋɔ nɔ daa gbɛkɛ be ni jeŋ ejɔ ni nɔ ko gbalaaa amɛjwɛŋmɔ lɛ.\n3-4. Mɛɛ tsakemɔi afee yɛ nibii abɔ ni afeɔ ahãa wɔ lɛ he? Ni mɛni hewɔ afee tsakemɔi nɛɛ?\n3 Ekã shi faŋŋ akɛ, bo hu okpɛlɛɔ nɔ akɛ ehe miihia ni wɔto be kɛkase nii. Shi ekolɛ obaakɛɛ akɛ, ‘Nibii ni asafo lɛ edro wɔ lɛ fa waa, ni minyɛŋ makase fɛɛ. No hewɔ lɛ, te nɔ ni mikase lɛ?’ Nyɛmimɛi komɛi nyɛɔ amɛkwɛɔ vidioi fɛɛ ni Yehowa asafo lɛ feɔ ehãa wɔ lɛ, ni amɛkaneɔ woji fɛɛ ni wɔnine shɛɔ nɔ lɛ. Shi nyɛmimɛi babaoo nyɛɛɛ afee nakai. Gbɛtsɔɔmɔ Kuu lɛ le enɛ jogbaŋŋ. Enɛ hewɔ lɛ, nyɛsɛɛ nɛɛ, amɛgbɔ nibii ni amɛfeɔ amɛhãa wɔ lɛ nɔ; nɔ ni akalaa jio, nɔ ni akɛwoɔ Intanɛt lɛ nɔ jio.\n4 Akɛ nɔkwɛmɔnɔ lɛ, akɛni niiashikpamɔi pii ni woɔ mɔ hewalɛ yɛ jw.org® lɛ nɔ kɛ JW Broadcasting® daa nyɔɔŋ nɔ nifeemɔi lɛ amli hewɔ lɛ, akpa Yearbook of Jehovah’s Witnesses lɛ feemɔ. Agbɛnɛ hu, afeɔ Buu-Mɔɔ lɛ maŋbii lɛ anɔ lɛ kɛ Awake! lɛ shii etɛ yɛ afi mli. Afeee tsakemɔi nɛɛ koni wɔná be babaoo kɛfee nibii krokomɛi ni kɔɔɔ Yehowa jamɔ he. Afee koni eye ebua wɔ ni wɔhã wɔhiɛ ahi “nibii ni he hiaa waa lɛ” anɔ jogbaŋŋ. (Fip. 1:10) Yɛ nikasemɔ nɛɛ mli lɛ, wɔbaakwɛ bɔ ni wɔbaafee wɔna nibii ni he hiaa waa lɛ. Agbɛnɛ hu, wɔbaana bɔ ni wɔbaafee wɔná Biblia lɛ kɛ asafo lɛ woji lɛ ni wɔkaseɔ lɛ ahe sɛɛ jogbaŋŋ.\nOKƐ OJWƐŊMƆ AMA NIBII NI HE HIAA WAA LƐ ANƆ\n5-6. Mɛɛ woji esa akɛ wɔbɔ mɔdɛŋ wɔkase jogbaŋŋ?\n5 Mɛni esa akɛ wɔkase klɛŋklɛŋ? Nyɔŋmɔ Wiemɔ lɛ. Esa akɛ wɔhe be kɛkase daa gbi. Agbɔ ŋmalɛi abɔ ni wɔsusuɔ he daa otsi yɛ otsi-teŋ kpee lɛ shishi lɛ nɔ koni wɔná be babaoo kɛjwɛŋ nɔ ni wɔkaneɔ lɛ nɔ ni wɔtao nibii amli yɛ asafo lɛ woji lɛ amli. Esaaa akɛ wɔkaneɔ ŋmalɛi ni akɛɛ wɔkane yɛ otsi lɛ mli lɛ kɛkɛ. Moŋ lɛ, esa akɛ wɔhã nɔ ni wɔkaneɔ lɛ aná wɔnɔ hewalɛ ni ehã wekukpaa ni yɔɔ wɔ kɛ Yehowa teŋ lɛ mli awa.—Lala 19:14.\n6 Mɛɛ nibii krokomɛi esa akɛ wɔkase jogbaŋŋ? Esa akɛ wɔkase Buu-Mɔɔ lɛ kɛ wolo ni abaakase yɛ Asafoŋ Biblia Nikasemɔ lɛ shishi lɛ dani wɔya asafoŋ kpee. Kɛfata he lɛ, esa akɛ wɔkase nibii krokomɛi fɛɛ ni abaakase yɛ otsi-teŋ kpee lɛ shishi lɛ dani wɔya. Agbɛnɛ hu, esa akɛ wɔkane Buu-Mɔɔ kɛ Awake! lɛ eko fɛɛ eko.\n7. Kɛ́ wɔnyɛɛɛ wɔkane loo wɔkwɛ nibii fɛɛ ni Yehowa asafo lɛ efee ewo Intanɛt lɛ nɔ lɛ, ani esa akɛ wɔnijiaŋ aje wui?\n7 Ekolɛ obaakɛɛ akɛ, ‘Osane ja. Shi nibii ni esa akɛ wɔkase lɛ fa waa ee! Bo diɛŋtsɛ kwɛmɔ saji kɛ vidioi abɔ ni yɔɔ wɔwɛbsaiti lɛ, ni ji jw.org lɛ, kɛ JW Broadcasting lɛ nɔ!’ Bo lɛ, hã wɔkwɛ lɛ yɛ nɛkɛ gbɛ nɔ. Ŋɔɔ lɛ akɛ, otee oyaaye nii yɛ niyelihe ko ni ahɔ̃ɔ niyenii ni ŋɔɔ srɔtoisrɔtoi babaoo yɛ. Ani obaahé niyenii ni ahɔ̃ɔ yɛ jɛmɛ lɛ fɛɛ eko oye? Ekolɛ obaahé amɛmli fioo ko. Nakai nɔŋŋ kɛ́ onyɛɛɛ okane loo okwɛ nibii fɛɛ ni Yehowa asafo lɛ efee ewo Intanɛt lɛ nɔ lɛ, esaaa akɛ onijiaŋ jeɔ wui. Kanemɔ ni okwɛ nɔ ni obaanyɛ. Agbɛnɛ he ni wɔshɛ nɛɛ, wɔbaasusu nɔ ni kɛ́ wɔfee lɛ, no baatsɔɔ akɛ wɔmiikase nii kɛ bɔ ni wɔbaafee wɔná nibii ni wɔkaseɔ lɛ ahe sɛɛ jogbaŋŋ lɛ he.\nNIKASEMƆ JEEE SHWƐMƆ SANE!\n8. Te esa akɛ okase Buu-Mɔɔ lɛ ohã tɛŋŋ? Ni kɛ́ ofee nakai lɛ, mɛɛ sɛɛ obaaná?\n8 Kɛ́ mɔ ko kane sane ko mli shwiaa ni efolɔ hetoi lɛ ashishi lɛ, jeee nii ekaseɔ lɛ. Kɛ́ akɛɛ mɔ ko miikase nii lɛ, etsɔɔ akɛ mɔ lɛ kɛ ejwɛŋmɔ ema nɔ ni ekaneɔ lɛ nɔ jogbaŋŋ koni ená jwetri ko yɛ mli. Hã wɔkɛ Buu-Mɔɔ lɛ afee enɛ he nɔkwɛmɔnɔ. Kɛ́ ookase Buu-Mɔɔ lɛ, nɔ klɛŋklɛŋ ni esa akɛ ofee ji, ni okane sane ni yɔɔ nikasemɔ lɛ shishijee ni tsɔɔ nɔ ni abaasusu he lɛ. No sɛɛ lɛ, kanemɔ saneyitso lɛ, saneyitsei bibii lɛ, kɛ sanebimɔi ni akɛtĩɔ nikasemɔ lɛ mli lɛ, ni ojwɛŋ nɔ. Be ni ofee nakai ogbe naa lɛ, too otsui shi okane kukuji lɛ amli jogbaŋŋ. Yɛ kuku fɛɛ kuku mli lɛ, sanemuu loo sɛntɛnsi ko yɛ ni hãa anaa nɔ ni he ni awieɔ yɛ kuku lɛ mli, ni bei pii lɛ, no jeɔ kuku lɛ shishi. Be ni okaneɔ kukuji lɛ amli lɛ, hã ojwɛŋmɔ ahi enɛ nɔ. Agbɛnɛ hu, kwɛmɔ bɔ ni kukuji lɛ eko fɛɛ eko kɔɔ saneyitso bibioo shishi ni eyɔɔ lɛ kɛ nikasemɔ lɛ saneyitso lɛ diɛŋtsɛ lɛ he. Kɛ́ ona wiemɔ ko loo oti ko ni onuuu shishi lɛ, kadimɔ koni sɛɛ mli lɛ otao mli.\n9. (a) Kɛ́ wɔmiikase Buu-Mɔɔ lɛ, mɛni hewɔ esa akɛ wɔhã wɔjwɛŋmɔ ahi ŋmalɛi lɛ anɔ waa lɛ? Ni te wɔbaafee tɛŋŋ wɔfee nakai? (b) Yɛ Yoshua 1:8 lɛ naa lɛ, kɛ́ wɔmiikane ŋmalɛi lɛ, mɛni hu esa akɛ wɔfee?\n9 Buu-Mɔɔ Nikasemɔ lɛ yeɔ ebuaa wɔ koni wɔnu Biblia lɛ shishi. No hewɔ lɛ, kɛ́ ookase Buu-Mɔɔ lɛ, hã ojwɛŋmɔ ahi ŋmalɛi lɛ anɔ waa, titri lɛ, nɔ ni abaakane kɛ́ atee asafoŋ kpee lɛ. Kadimɔ bɔ ni ŋmalɛi ni yɔɔ kuku fɛɛ kuku mli lɛ amli wiemɔi lɛ hãa anaa oti ni awieɔ he yɛ kuku lɛ mli lɛ. Agbɛnɛ hu, jwɛŋmɔ ŋmalɛi ni okaneɔ lɛ anɔ, ni okwɛ bɔ ni obaafee okɛtsu nii yɛ oshihilɛ mli.—Kanemɔ Yoshua 1:8.\nFɔlɔi, nyɛtsɔa nyɛbii lɛ bɔ ni akaseɔ nii (Kwɛmɔ kuku 10) *\n10. Yɛ Hebribii 5:14 lɛ naa lɛ, mɛni hewɔ esa akɛ fɔlɔi kɛ be ni amɛkɛfeɔ weku jamɔ lɛ eko atsɔɔ amɛbii lɛ bɔ ni akaseɔ nii kɛ bɔ ni ataoɔ nii amli?\n10 Fɔlɔi, wɔle akɛ be fɛɛ be lɛ, nyɛtsɔɔ hiɛ nyɛtoɔ nibii ni nyɛkɛ nyɛbii lɛ baasusu he yɛ nyɛweku jamɔ lɛ shishi lɛ ahe gbɛjianɔ ejaakɛ nyɛmiisumɔ ni nyɛbii lɛ anya he, aloo jeee nakai? Shi ani enɛ tsɔɔ akɛ, daa otsi lɛ, esa akɛ nyɛfee nɔ ko krɛdɛɛ ko? Dabi. Wekui komɛi kɛ Weku Jamɔ be lɛ kwɛɔ JW Broadcasting lɛ daa nyɔɔŋ nɔ nifeemɔ lɛ, loo kɛ́ eyɛ mli aahu lɛ, amɛfeɔ nɔ ko krɛdɛɛ ko, tamɔ Noa adeka lɛ henɔ bibioo nɛkɛ, ni tɔmɔ bɛ enɛ he. Shi ehe miihia hu ni nyɛtsɔɔ nyɛbii lɛ bɔ ni akaseɔ nii ahãa. Akɛ nɔkwɛmɔnɔ lɛ, esa akɛ nyɛtsɔɔ amɛ bɔ ni akaseɔ nii kɛhã asafoŋ kpeei, loo bɔ ni ataoɔ nii amli yɛ sane ko ni amɛkɛkpe yɛ skul lɛ he. (Kanemɔ Hebribii 5:14.) Kɛ́ nyɛtsɔɔ amɛ bɔ ni ataa shi akaseɔ nii yɛ shĩa lɛ, ebaawa amɛ ni amɛjwɛŋmɔ ahi saji ni asusuɔ he yɛ asafoŋ kpeei, kpokpaa nɔ kpeei, kɛ kpokpaa nɔ wulu kpeei ashishi lɛ anɔ, ejaakɛ jeee be fɛɛ be ajieɔ vidioi yɛ kpeei nɛɛ ashishi. Kɛ̃lɛ, esa akɛ nyɛsusu afii abɔ ni nyɛbii lɛ eye kɛ bɔ ni amɛfeɔ amɛnii amɛhãa lɛ he, ejaakɛ no baaye abua nyɛ ni nyɛna be falɛ ni esa akɛ nyɛkɛkase nii lɛ.\n11. Mɛni hewɔ ehe miihia ni wɔtsɔɔ wɔ-Biblia mli nikaselɔi lɛ bɔ ni akaseɔ nii ahãa?\n11 Esa akɛ wɔtsɔɔ mɛi ni wɔkɛkaseɔ Biblia lɛ hu bɔ ni akaseɔ nii ahãa. Kɛ́ wɔna ni wɔ-Biblia mli nikaselɔi hei lɛ efolɔ wolo ni wɔkɛ amɛ kaseɔ lɛ kɛ woji ni akaseɔ yɛ asafoŋ kpeei ashishi lɛ ashishi lɛ, wɔnáa miishɛɛ. Shi esa akɛ wɔtsɔɔ amɛ bɔ ni ataoɔ nii amli kɛ bɔ ni amɛ diɛŋtsɛ amɛbaafee amɛkase nii ni emɔ shi jogbaŋŋ. Kɛ́ wɔfee nakai lɛ, kɛ́ amɛkɛ naagba ko kpe lɛ, amɛ diɛŋtsɛ amɛbaatao nii amli yɛ asafo lɛ woji lɛ amli, moŋ fe ni amɛbaaya mɛi krokomɛi ni yɔɔ asafo lɛ mli lɛ aŋɔɔ oya nɔŋŋ ni amɛyabi amɛ.\nOKƐ OTI KO AMA OHIƐ\n12. Mɛɛ otii wɔbaanyɛ wɔkɛmamɔ wɔhiɛ be ni wɔkaseɔ nii lɛ?\n12 Kɛ́ onyaaa nikasemɔ he lɛ, ekolɛ obaabi ohe akɛ, ‘Ani be ko baashɛ ni masumɔ nikasemɔ?’ Naa nibii komɛi ni baaye abua bo ni osumɔ nikasemɔ. Klɛŋklɛŋ lɛ, ebaahi akɛ okɛ be fioo baakase nii, kɛkɛ lɛ, fiofio lɛ, ohã be ni okɛkaseɔ nii lɛ etee hiɛ. Agbɛnɛ hu, okɛ oti ko ama ohiɛ. Oti titri hewɔ ni wɔkaseɔ nii ji, koni wekukpaa ni yɔɔ wɔ kɛ Yehowa teŋ lɛ mli awa waa. Shi oti kroko ni obaanyɛ okɛma ohiɛ ni ewaaa akɛ obaashɛ he ji, ni obaatao nii amli koni onyɛ ohã sane ko ni mɔ ko ebi bo lɛ hetoo loo otsu naagba ko ni okɛkpeɔ lɛ he nii.\n13. (a) Tsɔɔmɔ nɔ ni oblanyo loo oblayoo ko baanyɛ afee koni enyɛ egbala ehemɔkɛyeli lɛ mli etsɔɔ eskulbii. (b) Oblahii kɛ oblayei, mɛɛ gbɛ nɔ nyɛbaanyɛ nyɛkɛ ŋaa ni awo yɛ Kolosebii 4:6 lɛ atsu nii?\n13 Akɛ nɔkwɛmɔnɔ lɛ, ekolɛ oji oblanyo loo oblayoo ni ooya skul, ni ekolɛ mɛi ni okɛyɔɔ klas lɛ fɛɛ yeɔ amɛfɔmɔ gbi. Ekolɛ obaasumɔ ni ojɛ Biblia lɛ mli otsɔɔ amɛ nɔ hewɔ ni bo lɛ oyeee ofɔmɔ gbi, shi oleee bɔ ni obaafee lɛ ohã. Mɛni baaye abua bo? Niiamlitaomɔ! Be ni otaoɔ sane nɛɛ mli lɛ, obaanyɛ okɛfee oti akɛ: (1) Obaanu nɔ hewɔ ni oheɔ oyeɔ akɛ fɔmɔ gbijurɔyeli esaaa Nyɔŋmɔ hiɛ lɛ shishi jogbaŋŋ, kɛ (2) obaatao gbɛi ni mɔɔ shi ni obaanyɛ otsɔ nɔ ogbala ohemɔkɛyeli lɛ mli otsɔɔ mɛi krokomɛi. (Rom. 1:20; 1 Pet. 3:15) Obaanyɛ obi ohe akɛ, ‘Mɛni hewɔ miklasbii lɛ yeɔ amɛfɔmɔ gbi lɛ?’ No sɛɛ lɛ, taomɔ nii amli jogbaŋŋ yɛ asafo lɛ woji lɛ amli. Ekolɛ be ni ofeɔ nakai lɛ, obaayɔse akɛ asomoaŋ lɛ, ewaaa kwraa akɛ obaagbala ohemɔkɛyeli lɛ mli otsɔɔ mɛi krokomɛi. Mɛi pii yeɔ amɛfɔmɔ gbi akɛni amɛna akɛ mɛi krokomɛi yeɔ lɛ hewɔ. Kɛ́ oná oti kome loo enyɔ ko lɛ, obaanyɛ ogbala nibii amli jogbaŋŋ otsɔɔ mɔ ni bi bo sane lɛ, kɛji eetao ekase nɔ ko lɛɛlɛŋ.—Kanemɔ Kolosebii 4:6.\nHÃ NIKASEMƆ ATSE ONAA\n14-16. (a) Kɛ́ oleee Biblia mli wolo ko he nɔ ko tsɔ lɛ, mɛni obaanyɛ ofee koni ole he saji babaoo? (b) Mɛɛ gbɛ nɔ ŋmalɛi ni atsɛ yisɛɛ lɛ baanyɛ aye abua bo ni onu saji ni awie yɛ Amos wolo lɛ mli lɛ ashishi jogbaŋŋ? (Kwɛmɔ akrabatsa ni yitso ji, “ Le Mɛi Ni Awie Amɛhe Yɛ Biblia Lɛ Mli Lɛ Jogbaŋŋ!” lɛ hu.)\n14 Ŋɔɔ lɛ akɛ, etsɛŋ abaasusu Biblia mli gbalɛ woji ni sɛɛ kɛlɛɛɛ lɛ eko he yɛ asafoŋ kpee shishi, ni ekolɛ oleee gbalɛ wolo nɛɛ he nɔ ko tsɔ. Mɛni baaye abua bo ni oshwe waa akɛ obaakase nakai wolo lɛ? Ni te obaafee tɛŋŋ ofee nakai?\n15 Klɛŋklɛŋ lɛ, susumɔ nɔ ni ole yɛ mɔ ni ŋma wolo lɛ he lɛ he. Bi ohe akɛ: ‘Namɔ ŋma wolo nɛɛ, nɛgbɛ ehi, ni mɛni etsu?’ Kɛ́ ole mɔ ni ŋma wolo lɛ he saji lɛ, ebaahã ona nɔ hewɔ ni ekɛ wiemɔi komɛi loo nɔkwɛmɔnii komɛi tsu nii. Be ni okaneɔ Biblia lɛ, kwɛmɔ akɛ obaana saji komɛi ni baahã ole mɔ ni ŋma lɛ jogbaŋŋ lo.\n16 No sɛɛ lɛ, taomɔ be ni aŋma wolo lɛ. Kɛ́ ogbele Ŋmalɛ Krɔŋkrɔŋ Lɛ—Jeŋ Hee Shishitsɔɔmɔ lɛ sɛɛ lɛ, obaana akrabatsa ko ni yitso ji, “Biblia Mli Woji Lɛ Ahe Saji,” ni obaanyɛ ona be ni akɛŋma wolo lɛ yɛ jɛmɛ. Kɛfata he lɛ, obaanyɛ okwɛ akrabatsa ni yɔɔ Saji Krokomɛi A6 lɛ ni kɔɔ Yuda kɛ Israel gbalɔi kɛ maŋtsɛmɛi ahe lɛ. Akɛni eji gbalɛ wolo hewɔ lɛ, ehi jogbaŋŋ akɛ obaale bɔ ni shihilɛ yɔɔ yɛ gbalɔ lɛ beiaŋ. Mɛɛ nibii gbohii kɛ sui gbohii mɛi ni hi shi yɛ nakai beiaŋ lɛ jie lɛ kpo? Mɛɛ gbalɔi krokomɛi gba yɛ nakai be lɛ nɔŋŋ mli? Ekolɛ ehe baahia ni okwɛ Biblia mli woji krokomɛi amli koni no aye abua bo ni ole saji nɛɛ. Akɛ nɔkwɛmɔnɔ lɛ, kɛ́ okwɛ Biblia lɛ teŋgbɛ yɛ Amos 1:1 lɛ, obaana akɛ atsɛ ŋmalɛi ayisɛɛ kɛjɛ 2 Maŋtsɛmɛi kɛ 2 Kronika lɛ mli. Ŋmalɛi nɛɛ baaye abua bo ni ona nɔ ni tee nɔ yɛ gbalɔ Amos beiaŋ lɛ jogbaŋŋ. Agbɛnɛ hu, akɛni gbalɔ Hosea hi shi yɛ Amos beiaŋ hewɔ lɛ, Hosea wolo lɛ hu baanyɛ aye abua bo ni onu Amos wolo lɛ shishi.—2 Maŋ. 14:25-28; 2 Kro. 26:1-15; Hos. 1:1-11; Amos 1:1.\nLe Mɛi Ni Awie Amɛhe Yɛ Biblia Lɛ Mli Lɛ Jogbaŋŋ!\nKɛ́ wɔkase Biblia lɛ jogbaŋŋ lɛ, wɔbaana akɛ mɛi ni awie amɛhe yɛ mli lɛ ji mɛi ni hi shi lɛɛlɛŋ, ni amɛkɛ shihilɛi ni tamɔ shihilɛi ni wɔkɛkpeɔ ŋmɛnɛ lɛ nɔŋŋ kpe. Susumɔ saji komɛi ni wɔle yɛ Amos he lɛ ahe okwɛ.\n(Kwɛmɔ kuku 14-16) *\nNo mli lɛ ‘esaa sikamore agbami tsei ahe,’ ni elɛɔ toi, ni ejɛ ohiafoi aweku mli.—Amos 1:1; 7:14.\nBe ni Nyɔŋmɔ wó lɛ gbalɔ lɛ, ejɛ esuɔmɔ mli efã kɛjɛ emaŋ Yuda kɛtee Israel koni eyatsu nitsumɔ ni akɛwo edɛŋ lɛ.—Amos 7:15.\nAfã lɛ akɛ ekpa shiɛmɔ.—Amos 7:10-13.\nAni oshihilɛ tamɔ Amos nɔ lɛ? Kɛ́ okase Biblia lɛ jogbaŋŋ lɛ, obaale mɛi ni awie amɛhe yɛ mli lɛ jogbaŋŋ, ni obaana akɛ oshihilɛ tamɔ amɛnɔ lɛ nɔŋŋ!\nKAAKU OHIƐ OFƆ̃ NƆ KO NƆ KO NƆ\n17-18. Okɛ nɔkwɛmɔnii ni akɛhã yɛ kuku nɛɛ mli lɛ loo ekroko ni bo diɛŋtsɛ oyɔɔ atsɔɔ nɔ hewɔ ni kɛ́ wɔkuuu wɔhiɛ wɔshwieee Biblia mli saji ni etamɔ nɔ ni amɛhe ehiaaa tsɔ lɛ po anɔ lɛ no baahã wɔnya Biblia lɛ kasemɔ he lɛ.\n17 Kɛ́ ookane Biblia lɛ, kaaku ohiɛ ofɔ̃ nibii ni okaneɔ lɛ eko kwraa nɔ; moŋ lɛ, kwɛmɔ akɛ obaanyɛ okase nɔ ko hee yɛ mli lo. Akɛ nɔkwɛmɔnɔ lɛ, ŋɔɔ lɛ akɛ ookane Zakaria 12 lɛ, ni wieɔ Mesia lɛ gbele lɛ he lɛ. (Zak. 12:10) Awie yɛ kuku 12 lɛ akɛ, kɛ́ Mesia lɛ gbo lɛ, “Natan shĩa lɛ weku lɛ sɔŋŋ baafó” lɛ. Yɛ nɔ najiaŋ ni obaaku ohiɛ ofɔ̃ sane nɛɛ nɔ lɛ, obaanyɛ osusu he fioo ni obi ohe akɛ: ‘Mɛɛ tsakpãa yɔɔ Mesia lɛ kɛ Natan shĩa lɛ teŋ? Nɛgbɛ manyɛ mana sane nɛɛ he saji krokomɛi yɛ?’ No sɛɛ lɛ, kolimɔ nibii amli fioo. Kɛ́ okwɛ ŋmalɛi ni yɔɔ Biblia lɛ teŋgbɛ ni atsɔɔ akɛ amɛkɛ Zakaria 12:12 lɛ yɔɔ tsakpãa lɛ, obaana akɛ atsɛ 2 Samuel 5:13, 14 lɛ yisɛɛ yɛ jɛmɛ. Nakai ŋmalɛ lɛ hãa wɔnaa akɛ, atsɛɔ Maŋtsɛ David bihii lɛ ateŋ mɔ kome Natan. Ŋmalɛ ni ji enyɔ ni atsɛ yisɛɛ lɛ ji Luka 3:23, 31. Nakai ŋmalɛ hãa wɔnaa akɛ, Yesu mami Maria sɛɛ jɛ Natan weku lɛ mli, ni no hewɔ lɛ, Natan seshinyo ji Yesu. (Kwɛmɔ wp16.3 9 kk. 1-3.) Enɛ sa kadimɔ waa. Agba akɛ Yesu baafee David seshinyo, ni ekã shi faŋŋ akɛ ole enɛ jogbaŋŋ. (Mat. 22:42) Shi David fɔ bihii 20 kɛ sɛɛ. No hewɔ lɛ, ani ebɛ naakpɛɛ akɛ Zakaria tsĩ Natan shĩa lɛ gbɛ́i tã akɛ amɛ ni Yesu gbele lɛ baadɔ amɛ waa?\n18 Naa nɔkwɛmɔnɔ kroko. Yɛ Luka 1 lɛ, abɔ amaniɛ akɛ be ni bɔfo Gabriel tee Maria ŋɔɔ ni eyakɛɛ lɛ akɛ ebaafɔ lɛ, ewie yɛ bi ni ebaafɔ lɛ he akɛ: “Ebaatsɔ mɔ ko ni he hiaa waa, ni abaatsɛ lɛ Mɔ Ni Nɔ Kwɔ Fe Fɛɛ lɛ Bi, ni Yehowa Nyɔŋmɔ kɛ etsɛ David maŋtsɛ sɛi lɛ baahã lɛ, ni ebaaye Yakob shĩa lɛ nɔ Maŋtsɛ kɛya naanɔ, ni e-Maŋtsɛyeli lɛ baŋ naagbee.” (Luka 1:32, 33) Ekolɛ kɛ́ wɔkane ŋmalɛ nɛɛ, wɔjwɛŋmɔ baaya klɛŋklɛŋ fã lɛ, he ni awie yɛ akɛ abaatsɛ Yesu “Mɔ Ni Nɔ Kwɔ Fe Fɛɛ lɛ Bi” lɛ pɛ nɔ. Shi hã wɔsusu nɔ ni Gabriel wie akɛ Yesu ‘baaye nɔ akɛ Maŋtsɛ’ lɛ hu he wɔkwɛ. Te Maria nu wiemɔ nɛɛ shishi ehã tɛŋŋ? Ani emu sane naa akɛ Yesu baaye nɔ akɛ nɔyelɔ yɛ Israel yɛ Maŋtsɛ Herode loo mɛi ni baaye esɛɛ lɛ ateŋ mɔ kome najiaŋ? Eji Yesu baye amɛnajiaŋ kulɛ, Maria baatsɔ maŋnyɛ, ni eweku lɛ baahi maŋtsɛ shĩa lɛ. Shi Biblia lɛ ewieee akɛ Maria bi loo ewie enɛ he sane ko etsɔɔ Gabriel; ni wɔkaneee yɛ he ko he ko hu akɛ ebi ni ahã lɛ gbɛhe krɛdɛɛ yɛ Maŋtsɛyeli lɛ mli, tamɔ bɔ ni Yesu kaselɔi enyɔ komɛi fee lɛ. (Mat. 20:20-23) Ani enɛ emaaa nɔ mi ehãaa wɔ akɛ, Maria baa ehe shi waa diɛŋtsɛ?\n19-20. Yɛ nɔ ni awie yɛ Yakobo 1:22-25 kɛ 4:8 lɛ naa lɛ, mɛɛ otii esa akɛ wɔkɛmamɔ wɔhiɛ kɛ́ wɔmiikase nii?\n19 Ani okaiɔ oti titri hewɔ ni wɔkaseɔ Nyɔŋmɔ Wiemɔ lɛ kɛ asafo lɛ woji lɛ? No ji, koni wekukpaa ni yɔɔ wɔ kɛ Yehowa teŋ lɛ mli awa waa. Agbɛnɛ hu, wɔkaseɔ nii koni wɔna ‘mɛi ni wɔji’ diɛŋtsɛ kɛ tsakemɔi ni esa akɛ wɔfee koni wɔsa Nyɔŋmɔ hiɛ jogbaŋŋ. (Kanemɔ Yakobo 1:22-25; 4:8.) Enɛ hewɔ lɛ, be fɛɛ be ni wɔbaata shi wɔkase nii lɛ, esa akɛ wɔsɔle kɛje shishi ni wɔkpa Yehowa fai ni edro wɔ emumɔ lɛ, eye ebua wɔ koni wɔná nɔ ni wɔkaseɔ lɛ he sɛɛ jogbaŋŋ ni wɔna tsakemɔi ni esa akɛ wɔfee lɛ faŋŋ.\n20 Yɛ Lala 1:2, 3 lɛ, Biblia lɛ tsɔɔ wɔ bɔ ni Nyɔŋmɔ gbɔmɔ feɔ enii ehãa kɛ jɔɔmɔi ni enáa. Jɛmɛ kɛɔ akɛ: “Yehowa mla lɛ he emii shɛɔ, ni ekaneɔ Nyɔŋmɔ mla lɛ ni ejwɛŋɔ nɔ jetsɛremɔ kɛ jenamɔ. . . . Nɔ fɛɛ nɔ ni efeɔ lɛ yeɔ omanye.” Eba akɛ wɔ fɛɛ wɔbaafee wɔnii tamɔ Nyɔŋmɔ gbɔmɛi.\nMɛni hewɔ ehe miihia ni wɔle bɔ ni akaseɔ nii?\nMɛɛ tsakpãa yɔɔ Filipibii 1:10, ni ji ŋmalɛ ni nikasemɔ nɛɛ damɔ nɔ lɛ, kɛ nɔ hewɔ ni ehe miihia ni wɔfee aŋkro nikasemɔ lɛ teŋ?\nMɛni kɛ́ ofee lɛ, ebaahã oshwe waa akɛ okase Biblia mli sane ko?\nLALA 88 Hã Male Ogbɛi Lɛ\n^ kk. 5 Yehowa edro wɔ vidioi pii ni wɔbaanyɛ wɔkwɛ, kɛ woji babaoo ni wɔbaanyɛ wɔkane. Shi nibii ni edro wɔ lɛ ekomɛi yɛ ni esa akɛ wɔje gbɛ wɔkase. Nikasemɔ nɛɛ baaye abua bo ni ole nibii nɛɛ, kɛ bɔ ni obaafee ni okase nii jogbaŋŋ.\n^ kk. 61 MFONIRI LƐ HE SANE: Fɔlɔi komɛi miitsɔɔ amɛbii bɔ ni asaa he kɛhãa Buu-Mɔɔ Nikasemɔ lɛ.\n^ kk. 63 MFONIRI LƐ HE SANE: Nyɛmi nuu ko miitao saji amli yɛ mɔ ko ni ŋma Biblia lɛ eko ni atsɛɔ lɛ Amos lɛ he. Mfonirii ni wɔnaa yɛ esɛɛgbɛ lɛ ji mfonirii ni efeɔ yɛ ejwɛŋmɔŋ be ni ekaneɔ Biblia lɛ ni ejwɛŋɔ nɔ lɛ.\nKaahã “Je Nɛɛ Mli Hiɛshikamɔ” Lɛ Laka Bo\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ May 2019\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ—NIKASEMƆ NƆ May 2019\nBUU-MƆƆ—NIKASEMƆ NƆ May 2019